RTS :: Saradnja sa Kinom kao privilegija\nEkonomija Saradnja sa Kinom kao privilegija\nutorak, 16. apr 2019, 09:08 -> 10:53\nOve godine obeležava se šest godina od kada je kineski predsednik Si Đinping predstavio projekat pod nazivom "Jedan pojas, jedan put". On podrazumeva oživljavanje starog ekonomskog i kulturnog puta svile koji je postojao pre 2.000 godina. Kakvi su učinci i šta su planovi za budućnost, o tome se razgovaralo na međunarodnom skupu u Beogradu u prisustvu predstavnika Ambasade Kine i zvaničnika iz Srbije.\nStručnjaci iz Kine i Srbije na konferenciji u Institutu za međunarodnu politiku i privredu predstavili su sa različitih aspekata rezultate šestogodišnje inicijative "Jedan pojas, jedan put". Sa jugoistočnom Evropom, Kina je najviše radila u oblasti energetike i transporta, najviše u Grčkoj zahvaljujući luci Pirej, pa u Srbiji.\n"Srbija je važna zemlja na Balkanu, znatno ekonomski napreduje i ima pouzdan poslovni ambijent. Inicijativa 'Pojas–put' donela nam je jak i održiv zajednički razvoj", kaže Gao Peijung, potpredsednik Akademije društvenih nauka Kine.\nČen Bo, ambasadorka Kine u Srbiji, rekla je govoreći o intenziviranju saradnje u poslednjih šest godina, da je ukupna vrednost oko pet milijardi dolara, a realizovano je 1,6 milijardi dolara.\nBlagoje Babić iz Instituta za međunarodnu politiku i privredu smatra da je saradnja s Kinom privilegija zato što je Kina velika ekonomska, tehnološka, vojna i politička sila, a ničim saradnju ne uslovljava.\nPred zemljama je harmonizacija različitih pravnih sistema čija je početna tačka formiranje Međunarodnog trgovinskog suda za rešavanje pravnih sporova između poslovnih entiteta iz Kine i ostalih članica inicijative "Pojas–put".


pink.rs | PROGRAMI PREOPTEREĆENI - Ogroman rast upotrebe softvera za rad na daljinu\nKompanije Gugl, Majkrosoft i Zum stavljeni su na test, zbog svojih programa koji su u poslednjih nekoliko dana postali preopterećeni, od kako su kompanije i škole počele da rade od kuće zbog koronavirusa, piše portal Startit.\nU Italiji su aplikacije kao što su Hangouts i Clašroom bile najčešće preuzimane aplikacije u poslednjih nekoliko nedelja.\nZbog epidemije, od 12. marta u grupnim razgovorima na Viber-u može da učestvuje deset korisnika, dok je do sada moglo da ih bude pet.\nČelnici kompanije su želeli da tako pomognu velikim porodicama i kompanijama da lakše održavaju kontakt na daljinu.\nKOBNA GREŠKA SOFTVERSKE KOMPANIJE: Svi računari i smartfoni su u OPASNOSTI\nHrvatski pomorci "zarobljeni" širom sveta\nGugl nudi saradnju slovenačkim preduzećima\nAvionske karte u Kini jeftinije od šoljice kafe!


Veliku buru izazvale su novosti da će svi oni teniseri koji žele da igraju na prvom grend slemu u Australiji morati da se vakcinišu, a sada su Amerikanci želeli da dokažu da se i najbolji teniser sveta - vakcinisao!\nNaime, vlasti države Viktorija, čiji je Melburn glavni grad, donele su odluku da svi sportisti koji žele da se takmiče na njihovoj teritoriji moraju da prime obe doze vakcine protiv korone kako bi mogli da se takmiče.\nSada su brojni mediji odmah počeli da spekulišu da će zbog ove odluke branilac titule i najbolji teniser planete, koji je čak devet puta osvojio Australijan open, Novak Đoković otkazati svoje učešće na ovom turniru.\nAmerički portal "Sportskeed" je došao do zaključka, da je Novak Đoković ipak vakcinisan protiv korone jer je, kako navode u svom tekstu, Srbin nedavno posetio popularni muzički festival u Njujorku "Samerstejdž".\nTo ne bi bila neka vest, ali jedan detalj je veoma važan - na ovoj manifestaciji nikako nije bilo moguće prisustvo bez potvrde o vakcinaciji, jer su samo oni koji su dobili cepivo mogli da uđu u Central Park, gde je uslikan srpski as, preneo je američki portal.


„Gasprom“ očekuje prekid isporuke gasa Ukrajini za nekoliko dana\nUkrajinska uplata za gas pokriva možda još nekoliko dana. Rusija će prekinuti isporuke gasa ako ne dobije novu uplatu, rekao je novinarima prvi čovek „Gasproma“ Aleksej Miler.\n„Gasprom“ i „Edison“ o isporukama ruskog prirodnog gasa\nPrvi čovek „Gasproma“ Aleksej Miler i izvršni direktor energetske kompanije „Edison SpA“ sa sedištem u Milanu, Bruno Lesker, razgovarali su o mogućnosti isporučivanja ruskog prirodnog gasa, saopštio je ruski gasni gigant.\nMiler: Snaga Sibira se gradi u skladu s rokovima\nGasprom je obrazovao specijalnu radnu grupu za izgradnju trećeg gasovoda u Kini, izjavio je predsednik ruskog gasnog giganta Aleksej Miler. On je dodao da se gasovod „Snaga Sibira“ gradi strogo prema predviđenim rokovima.\nNaftogas duguje 217 miliona dolara za gas Donbasu\nOd kraja juna dug ukrajinske naftne kompanije „Naftogas“ za isporuke gasa jugoistoku Ukrajine porastao je i dostigao oko 217 miliona dolara.\nMiler i Dačić o „Turskom toku“\nŠef „Gasproma“ Aleksej Miler i prvi potpredsednik Vlade Srbije Ivica Dačić sastali su se na Peterburškom međunarodnom ekonomskom forumu i razgovarali o isporukama gasa u Srbiju „Turskim tokom“, kaže se u saopštenju „Gasproma“.\nGasovod Turski tok Gasovod počinje sa radom u decembru 2016 , rekao je šef Gasproma Aleksej Miler. Ankara pristala na početak isporuke gasa preko Turskog toka.\nMiler: Evropa će se snabdevati gasom preko Grčke\nRusija garantuje isporuku 47 milijardi kubnih metara prirodnog gasa evropskim potrošačima preko tranzitne gasne infrastrukture koja će se graditi u Grčkoj, izjavio je danas direktor „Gasproma“ Aleksej Miler.


Reč insajdera - Srbin otkrio Liverpulu šta ga čeka u "rupi"! - Sportske.net\nReč insajdera - Srbin otkrio Liverpulu šta ga čeka u "rupi"!\nNeko bi trebalo da objasni strancima da tunel na stadionu "Rajko Mitić" više ne izgleda zastrašujuće kakvim ga predstavljaju.\nZvanično! Divni čovek Klop: "Srbija i Beograd fantastični, zato sam doneo ovu odluku"!Liverpul svestan rizika, da li je ovo odluka o Šaćiriju?Na pola puta do podele bodova - Evo kako bi izgledale tabele kada bi danas napravili presek!Potvrđene programske šeme - Zvezdaši, hvatajte 'daljinac' već u dva!Radnički igra sjajno, ali šta je sad sa Lalatom?\nUoči sutrašnje utakmice 4. kola grupne faze Lige šampiona između Crvene zvezde i Liverpula, portal "Liverpool Echo" bavio se pitanjem koje je strancima uvek interesantno kada dolaze u Beograd.\n"Echo" otkriva kakva atmosfera očekuje fudbalere Liverpula na stadionu "Rajko Mitić", a tu je i insajderska priča bivšeg fudbalera Crvene zvezde.\n"Liverpul će u utorak uveče morati da iskusi nešto što do sada nije imao prilike", navodi pomenuti izvor.\nSlika Zvezdinog severa sa spoljašnje strane na kojoj su grafiti, ali i snimak čuvenog tunela neizostavani su kada stranci pišu o atmosferi na "Marakani".\n"Echo" navodi da je priloženi snimak tunela nastao 2015. godine, ali ne piše o tome da je u međuvremenu okrečen i da sada ne izgleda tako strašno.\nČinjenica je, buka koju pravi 50.000 navijača i dalje ledi krv u žilama protivnika, a o tome je za "Echo" govorio i bivši vezista Crvene zvezde Marko Grujić.\n"Atmosfera će biti neverovatna. Navijači su dugo čekali na utakmice kao što je ova i biće 12 igrač svog tima. Stadion je kao rupa, veoma je bučno. Igračima Liverpula biće teško da međusobno komuniciraju na terenu", objasnio je vezista Liverpula koji se nalazi na pozajmici u Herti.\nSrpski internacionalac dodaje da će Liverpul i pored svega rečenog biti favorit, ali da će u Beogradu imati jako težak zadatak.\nUtakmica 4. kola grupne faze Lige šampiona između Crvene zvezde i Liverpula igra se u utorak od 18 časova i 55 minuta na stadionu "Rajko Mitić".\nDirektan prenos obezbeđen je na prvom programu televizije Arena sport, ali to nije sve što se tiče programa posvećenog duelu srpskog šampiona i engleskog velikana.


Leks specijalis o švajcarcima je predstava za narod i da bi se ublažio poraz banaka pred sudovima - Balkanska\nSrbija će doneti “leks specijalis” kako bi rešila problem oko 17.000 građana zaduženih u švajcarskim francima. To je najavio predsednik Srbije nakon što je na Andrićevom vencu održan sastanak državnog vrha, predstavnika banaka i udruženja korisnika kredita – “CHF Srbija”. Ipak, još uvek je nejasno koliki teret će snositi banke, a koliki država?\n“Od ponedeljka, svaki dan ćete da sedite i završićemo to brzo do četvrtka ili petka…”, kazao je Vučić tada.\nIpak, da je ono na vidiku – uverava prvi čovek države. Kaže: Srbija je spremna da donese “leks specijalis” i priču oko švajcarskih franaka ostavi u prošlosti.\n“Kada kažem ‘leks specialis”, mislim da sve bude završeno u danima i nedeljama pred nama… Pokušaćemo da najveći deo ide na teret banaka, a nešto će svakako ići… nešto, ne sve, ali nešto na teret države”, kazao je danas Vučić.\nKoliko je to “nešto”, javnost još ne zna, a u medijima se pominjala informacija da bi dugovi mogli da se raspodele 70 odsto na banke i 30 odsto na državu, što bi banke koštalo između 240 i 420 miliona, a državu oko 120 miliona evra.\nIz Udruženja “CHF Srbija” za N1 kažu da bi “leks specijalis” bio dobar za većinu, ali ne i za sve korisnike kredita u švajcarcima.\n“Većini bi zapravo možda bio konačno rešenje, možda preko sedamdeset posto, ali trideset posto sigurno ne bi bilo obuhvaćeno lex specialisom, to bi bili krediti koji nisu više u otplati, ono što banke za sada insistiraju je da se taj zakon odnosi na kredite koji su na otplati, dakle ne za one ugovore koji su raskinuti i gde su pokrenute hipoteke. Tako da je to prva grupa ljudi koja ne potpada pod ovaj lex specialis… Za sada…”, kaže Jelena Pavlović, advokatica “CHF Srbija”.\nZato se pregovori nastavljaju, jer – kaže Pavlović – postoje dobre šanse da se dođe do rešenja koje je prihvatljivo za sve. Potencijali “leks specijalis”, međutim, oštro kritikuju u Udruženju Efektiva, gde kažu: “To je predstava za narod”.\n“Od 2011. do danas se priča da država neće da reaguje, da država nema nameru da reaguje, da su ugovori svetinja, da moraju da se poštuju i sad odjednom neka brzinska predstava, najava donošenja zakona… Postavljamo pitanje: zašto u ovom trenutku kada smo bili nadomak pobede, pravne pobede, zakonski utemeljene na sudu? Očigledno je da se ponovo ide na ruku bankama, kako bi se njima poraz ublažio, a dodatno će se ublažiti ako se država uključi nekim novčanim dotiranje”, kaže Dejan Gavrilović iz “Efektive”.\nA ključna promena koju bi doneo “leks specijalis” je zapravo konvertovanje kredita indeksiranih u švajcarskim francima u uobičajene kredite vezane za evro.\nTags: ALEKSANDAR VUČIĆ, EFEKTIVA, KREDITI U ŠVAJCARSKIM FRANCIMA, ŠVAJCARAC


Završena sednica kriznog štaba: NEMA GOVORA O POPUŠTANJU epidemioloških mera\nBrojevi i dalje visoki\nHajde da makar imamo trocifren broj zaraženih, pa da razgovaramo o relaksiranju, kaže dr Tiodorović\nVesti 09.02.2021. - 12:08h Autor: Kurir / Blic\nPo završenoj sednici, javnosti se obratio dr Predrag Kon rekavši da mere ostaju na snazi kao i da nije bilo ni govora o popuštanju. Doktor je rekao da beležimo i blagi porast, najverovatnije zbog povratka sa skijališta, ali i britanskog soja virusa.\n4 najveća mita o novim sojevima korona virusa: Ne verujte u sve što čujete!\n- Zvezdina utakmica nije se ni pominjala, sve mere su na snazi i to je suština - rekao je dr Kon osvrnuvši se na fudbalski meč Crvena zvezda - Milan.\n"Razumemo da su ljudi u uslužnim delatnostima pogođeni, ali nije trenutak za popuštanje mera. Hajde da makar imamo trocifren broj zaraženih, pa da razgovaramo o relaksiranju", rekao je za Blic prof. dr Branislav Tiodorović.\nPakao mladića (19) koji je 10 meseci u komi: Dva puta se zarazio korona virusom, a ne zna da svetom vlada pandemija!\nKad ne možete da udahnete dovoljno vazduha: Šta je dispneja i mogući uzroci - od srčanih bolesti do korona virusa!\nDa li oboleli od dijabetesa smeju da se vakcinišu protiv korona virusa: Evo šta kaže dr Edita Stokić!\nKrizni štabSednicaEpidemiološke mereKorona virusSrbija\nPOČELA JE BELA NEDELJA: Ko želi da posti Vaskršnji post, ove sedmice mora ovo da radi!


Sufinansiranje pošumljavanja u 38 lokalnih samouprava | Energetski portal Srbije\nSufinansiranje pošumljavanja u 38 lokalnih samouprava\n22.03. 2021 Srbija | Zaštita životne sredine\nFoto-ilustracija: Unsplash (Qamar Mahmood)\nU narednim danima biće potpisani ugovori sa 38 lokalnih samouprava u Srbiji kojima će resorno ministarstvo sufinansirati projekte pošumljavanja sa 100 miliona dinara, navodi se na sajtu Vlade.\nMinistarka zaštite životne sredine Irena Vujović je, povodom jučerašnjeg Međunarodnog dana šuma, izjavila da je jedan od glavnih prioriteta ministarstva smanjenje aerozagađenja i očuvanje prirode.\n„Ministarstvo je raspisalo tri konkursa, kroz koje je gradovima i opštinama stavilo na raspolaganje 400 miliona dinara za zamenu dotrajalih kotlarnica, individualnih ložišta i pošumljavanje“, istakla je ministarka i dodala da Međunarodni dan šuma svima treba da skrene pažnju na obavezu koju kao društvo imamo prema prirodi i očuvanju šuma.\nOna je dodala da je zaštita šuma jedan je od najvažnijih elemenata očuvanja životne sredine, pri čemu je važno očuvati i unaprediti raznovrsnost biljnog i životinjskog sveta, sačuvati predele i pejzaže, kao i poboljšati kvalitet vazduha.\n„Sva ova tri cilja možemo postići ako se šume i priroda koriste na održiv i mudar način. Šume su glavni činioci životne sredine i moramo dati sve od sebe da ih sačuvamo“, poručila je Vujović.\nDanas se obeležava Međunarodni dan šuma\nSačuvajte šume, planetu i zaradite – sve to iz svoje afotelje!\nKoliko smo očuvali šume, toliko smo brinuli o životnoj sredini\nMinistarka je dodala da je Skupština Srbije nedavno usvojila Zakon o klimatskim promenama, koji će doprineti sistemskom prilagođavanju na izmenjene klimatske uslove.\n„Ovaj zakon će pomoći da se identifikuju mere koje bi trebalo preduzeti u cilju smanjenja uticaja klimatskih promena i povećanja otpornosti, pored ostalih, i sektora šumarstva, što će imati višestruke pozitivne efekte po građane, privredu i životnu sredinu“, istakla je Vujović.\nodrživo korišćenje šuma


OD OKTOBRA POVEĆANJE PENZIJA, rezultat odgovorne ekonomske politike - Informer\n21:09 Ekonomija 0\nOD OKTOBRA POVEĆANJE PENZIJA, rezultat odgovorne ekonomske politike\nMinistar finansija Srbije Siniša Mali izjavio je večeras da će povećanje penzija u Srbiji početi od oktobra, a da njihovo povećanje dalje zavisi od privrednog rasta\n- Kao što je predsednik Srbije Aleksandar Vučić rekao, penzije će u Srbiji biti sve veće i veće. Od oktobra počinje povećanje, zatim idu novembar i decembar. Povećanje naredne godine zavisiće od toga kakvi će nam rezultati biti u budžetu, a razmišljamo o daljem povećanju penzija - rekao je Mali gostujući na RTS-u.\n- Pored toga što na odgovoran način vodimo ekonomsku poltiku ove zemlje i kada zaradite više, imate prostora za povećanje penzija na zdravoj osnovi - oceni je Mali.\n- Vlada je pokazala da ne donosi političke odluke, kao što je to neko ranije donosio, već ekonomske odluke. I zato nema razloga da se penzije ne povećavaju i više od neke indeksacije, ako rezultati ostvareni prevasnosno u privredi to omogućavaju - istakao je Mali.\n- Zato insistiramo na tome da naši najstariji sugrađani dobiju više ukoliko rezultati u našoj privredi budu bolji, a proteklih godina smo pokazali da možemo odgovorno da vodimo ekonomsku politiku ove države i da imamo i rekordne stope rasta, rekordno niske stope nezaposlenosti i višak u budžetu treću godinu za redom - naveo je ministar.\nUpitan kada će bit ukinut zakon o privremenom umanjenju plata u javnom sektoru, Mali je naveo da će se o tome razgovarati s Međunarodnim monetarnim fondom od sledeće sedmice pa do kraja septembra, te da će nakon tih razgovora vlada izaći sa svojim predlogom", precizirao je Mali.\npenzije povećanje penzija oktobar Siniša Mali\n11:56 Politika 22\n17:19 Ekonomija 1\nČADEŽ SA INVESTITORIMA U UAE! Dvodenevna poseta privredne delegacije Srbije\n15:44 Politika 35\nMALI: VEĆE PENZIJE U DECEMBRU ILI JANUARU, znaćemo za pet dana!


"MPG KGH" i "Grijanjeinvest" postigli odlične termičke uslove ugodnosti u prostorijama "MICROSOFT BiH"\nPrilikom nedavne adaptacije prostorija na 21. spratu „A“ tornja poslovnog centra „UNITIC“ Sarajevo za potrebe „Microsoft BiH“ (Foto 1), izvođači radova na termotehničkim instalacijama “MPG KGH” Beograd i “Grijanjeinvest” Pale ostvarili su više nego zadovoljavajuće termičke uslove ugodnosti sredine (temperatura vazduha, srednja temperatura okolnih površina, relativna vlažnost vazduha, brzina strujanja vazduha i kvalitet unutrašnjeg vazduha) za rad i boravak osoblja.\nFoto 1: Ulazna zona i Sala za treninge\nZa grijanje/hlađenje izveden je freonski VRV sistem sa spoljašnjom jedinicom modularnog tipa, proizvod “Toshiba”, koja je smještena na postojećem betonskom postolju na krovu objekta. U kancelarijama su ugrađene odgovarajuće kanalske jedinice.\nIzveden je i sistem ventilacije koji može da radi od 0 ÷ 100% svježeg, odnosno otpadnog vazduha. Pripremljeni, svježi vazduh se distribuira izolovanim kanalima od pocinkovanog lima i fleksibilnim crijevima dovodi na plenume unutrašnjih jedinica.\nIzmjereni protoci vazduha (Foto 3 i 4) pri nazivnom broju obrtaja potisnog i odsisnog ventilatora odgovaraju protocima definisanim u projektu.\nS obzirom da se radom ventilacione komore upravlja preko CSNU-a objekta, predstavnici Korisnika i Službe održavanja „UNITIC“-a će podešavati željene protoke vazduha u zavisnosti od godišnjeg doba (ljeto, zima, prelazni periodi) i broja ljudi u prostorijama!\nFoto 3: Mjerenje protoka vazduha uređajem "Kimo"\nFoto 4: Mjerenje protoka i temperature vazduha na kanalu za izvlačenje vazduha uređajem "Testo 435-4" i termalnom sondom.


SOS dječija linija Republike Srbije, 23.12.2010.\nOmbudsman za djecu u četvrtak 23.12.2010. godine u saradnji sa institucijom Zaštitnika građana Srbije posjetila je SOS dječiju liniju u Srbiji.\nU razgovoru sa rukovodiocem gospođom Željkom Burgund i njenim saradnicima ombudsman za djecu se upoznala sa iskustvima u radu ove linije koja je ove godine obilježila 5 godina svog uspješnog rada. Ono što je vrlo važno ova linija nije podrška samo za djecu koja su žrtve bilo kog oblika nasilja, već je podrška za svu djecu, o svim pitanjima i problemima sa kojima se djeca susreću na njihovom putu odrastanja.\nBroj primljenih poziva koji linija registruje i koji je svake godine sve veći, pitanja koja djeca postavljaju i na koje traže odgovor, organizacija same linije i saradnja sa drugim institucija samo su potvrdili opravdanost nastojanja institucije Ombudsmana da se takva linija uspostavi i u Republici Srpskoj. Ovom prilikom podržana je inicijativa ombudsmana za djecu za uspostavljanje linije i obećana potrebna stručna podrška i pomoć.


Registar pojmova: Društveni ugovor - Rodna ravnopravnost - Dnevni list Danas\nPočetna » Društvo » Rodna ravnopravnost » Registar pojmova: Društveni ugovor\n0Piše: R. D. 28. septembra 2017. 15.00\nDRUŠTVENI UGOVOR – politički i filozofski koncept kojim se objašnjava odnos između pojedinca i vlasti. Zagovornici teorije društvenog ugovora tvrde da se pojedinci ujedinjuju u političku zajednicu na osnovu uzajamne saglasnosti i pristajanja da se pridržavaju zajedničkih pravila. Teorije društvenog ugovora ističu da su ljudi po prirodi jednaki i da nijedan društveni zakon ne može to osporiti. Feminističke teoretičarke smatraju da je funkcija teorije društvenog ugovora da obezbedi ugovorni karakter modernog patrijarhata, odnosno dobrovoljnosti svih učesnika. One smatraju da se dobrovoljnost mnogih učesnika mora dovesti u pitanje, a pre svega žena koje teorija društvenog ugovora uopšte ne pominje. Prema tome, to je patrijarhalna priča o pravima jednog pola, muškog, da vrši vlast nad ženama.


Radove na drugoj fazi obnove saobraćajnice izvodi građevinska firma „Bosman“ koja je nakon provedene trenderske procedure izabrana kao najpovoljniji izvođač radova.\nPrvobitno je bilo planirano da se projekat realizira u četiri faze s obzirom da se radi o izuzetno prometnoj saobraćajnici. Radovi na prvoj fazi, koja podrazumijeva dionicu od raskrsnice sa ulicama Bolnička i Koševo do raskrsnice ulica Bolnička i Patriotske lige kod pijace „Ciglane“ završeni su prošle godine. Druga faza je bila planirana od pijace „Ciglane“ do raskrsnice sa ulicama Marcela Šnajdera i Jezero kod stadiona Koševo, a treća od raskrsnice kod stadiona Koševo do trolejbuske okretaljke Jezero i na kraju četvrta faza od okretaljke Jezero do spoja sa Ulicom Armije Republike Bosne i Hercegovine na Slatini.\nZbog novonastale situacije u vezi sa širenjem koronavirusa, te uvedenim mjerama zabrane za funkcioniranje javnog gradskog prevoza čime je smanjen broj vozila koja saobraćaju ovom ulicom, odlučeno je da se preostale faze realizuju kao jedna, dakle u ovoj fazi biće obuhvaćen sav preostali neobnovljeni dio ulice. Kako je predviđeno projektom obnova će biti urađena samo na saobraćajnici, dok će sanacija trotoara biti urađena po potrebi.\n-Prvobitno smo započeli sa radovima uklanjanja oštećenog asfalta duž saobraćajnice u Ulici „Patriotske lige“. Osim postavljanja novog asfalta također ćemo uraditi i nivelaciju i zamjenu oštećenih šahtova, linijskih rešetki i šibera za vodu, istakli su iz firme „Bosman“.


Keri: Ono što mi sada želimo u Alepu je...\nSAD insistira na hitnom, verifikovanom i stalnom prekidu vatre svih strana u Alepu, izjavio je američki državni sekretar Džon Keri.\nČavušoglu: Sirijske snage pokušavaju da blokiraju sporazum\nSirijske vladine snage i druge grupe pokušavaju da blokiraju sporazum o evakuaciji civila i pobunjenika iz grada Alepa, izjavio je danas turski ministar spoljnih poslova Mevlut Čavušoglu.\nGeneralna skupština UN pozvala na hitan prekid borbi u Siriji\nGeneralna skupština Ujedinjenih nacija u rezoluciji usvojenoj na vanrednom zasedanju održanom u petak pozvala je da se prekinu borbena dejstva u Siriji i opsada Alepa. Rusija nije podržala taj dokument.\nKeri za bezuslovni prekid vatre i pregovore u Jemenu\nSAD, Velika Britanija i specijalni izaslanik UN za Jemen Ismail Uld Šeik Ahmed zatražili su danas od zaraćenih strana u građanskom ratu u toj zemlji da objave prekid vatre u narednim danima.\nKremlj: Želimo da nastavimo kontakte sa Vašingtonom\nMoskva izražava žaljenje zbog izlaska SAD iz dijaloga sa Rusijom o Siriji i nada se da će politički razum ipak pobediti, te da će kontakti sa Vašingtonom o tom pitanju biti nastavljeni, izjavio je portparol Kremlja Dmitrij Peskov.\nŠtajnmajer: Hitno zaustaviti bombardovanja Alepa!\nMinistar spoljnih poslova Nemačke Frank Valter Štajnmajer pozvao je na prekid vatre i bombardovanje Alepa nakon što su prošle nedelje dve bolnice „Lekara bez granica“ bombardovane i izbačene iz upotrebe.\nKeri: Prekid vatre „nije mrtav“\nPrekid vatre nije mrtav, rekao je Keri u kratkom obraćanju novinarima nakon sastanka Međunarodne grupe sa podršku Siriji (ISSG) koji će biti nastavljen u petak.\nSAD: Rusija da objasni stav sirijske vojske o kraju primirja\nSjedinjene Američke Države saopštile su danas da rade na produženju sporazuma o prekidu neprijateljstava u Siriji, ali su pozvale Rusiju da najpre razjasni saopštenje sirijske vojske da je primirje završeno, javlja Rojters.\nSirijska opozicija priprema ofanzivu\nOpozicione grupe u Siriji koriste primirje kako bi se pripremile za ofanzivu u provincijama Alep i Hama, izjavio je načelnik ruskog Centra za primrije u toj zemlji Vladimir Savčenko.\nAsad: Sirija će povratiti sve oblasti iz ruku terorista\nSirijski predsednik Bašar el Asad izjavio je da je Damask rešen da povrati sve oblasti iz ruku terorističkih grupa, saopštilo je Predsedništvo na svom nalogu na društvenim mrežama.\nTurska poziva na prekid vatre u Siriji na neodređeno vreme\nPremijer Turske Binali Jildirim je u svetlu dogovora SAD i Rusije o uvođenju pauze u borbama u Siriji rekao da je neophodno uvesti prekid vatre na neodređeno vreme, ocenivši da rat koji se tamo vodi već više od šest godina ne čini dobro ni jednoj strani.\nTeheran pozdravio dogovor Rusije i SAD o primirju u Siriji\nTeheran je pozdravio sporazum koji su postigli Rusija i SAD po pitanju uvođenja primirja u Siriji, jer je to neophodno kako bi se nastavila borba protiv terorizma, izjavio je predstavnik Ministarstva inostranih poslova Irana Mahram Kasemi.\nMerkelova: Putin ima ogroman uticaj na uvođenje prekida vatre u Siriji\nNemačka kancelarka Angela Merkel izjavila je da ruski predsednik Vladimir Putin ima ogromni uticaj na uvođenje prekida vatre u Siriji.\nSAD: Potrebna podrška Rusije za uspostavljanje prekida vatre u Siriji\nMogućnost uspostavljanja prekida vatre u Siriji je sve manja, a za to nam je neophodna podrška Rusije, izjavio je savetnik američkog predsednika za spoljnu politiku Ben Rouds.\nKina: Uvesti „humanitarni“ prekid vatre u Alepu\nKina smatra da bi u sirijskom gradu Alepu trebalo uvesti prekid vatre u trajanju od 48 sati kako bi se dopremila sva neophodna humanitarna pomoć.\nSAD: Još je rano suditi o primirju u Alepu\nJoš je rano suditi o realizaciji primirja u Alepu koje je objavila Rusija, ali svaki prekid nasilja može biti samo pozdravljen, saopštio je predstavnik Stejt departmenta SAD Džon Kirbi.


eDomaće - web platforma za uvezivanje domaćih privrednika - Novosti Plus\n21 Januara, 2021 21 Januara, 2021 Kristina Prole\t0 Comments\neDomaće – web platforma za domaće privrednike je novi projekat Udruženje mladih ekonomista – UMEK, i nastala je u okviru dugogodišnje kampanje „Kupuj domaće – ulaži u Srpsku“.\nWeb platforma eDomaće je razvijena sa ciljem da se privrednim subjektima iz svih krajeva Republike Srpske omogući predstavljanje, povezivanje i međusobna saradnja sa potencijalnim klijentima i partnerima, a fizičkim licima iz cijelog svijeta da se upoznaju sa njihovim poslovanjem i proizvodima.\nPlatforma omogućava niz funkcionalnosti kao što su: predstavljanje kompanije, dostignuća i poslovnih rezultata, praćenje, povezivanje i komunikacija sa potencijalnim klijentima i partnerima kao i uspostavljanje međusobne saradnje.\nKreiranje naloga i korišćenje platforme eDomaće je potpuno BESPLATNO, a omogućeno je isključivo privrednim subjektima registrovanim na teritoriji Republike Srpske.\nPrivrednici se mogu registrovati na linku https://edomace.com/ i tako postati dio najveće mreže domaćih privrednika.\n← Žrtve sekusalnog nasilja da se obrate policiji i tužilaštvu\nSkijališta u BiH rade punim kapacitetom – Domaći gosti spasili sezonu →\nMiloš Biković održao svečanu besjedu povodom Dana i 28. rođendana Srpske (video)\nKompanija “Telemah” iz Sarajeva ne odustaje od ulaska na tržište Republike Srpske\n21 Februara, 2020 Dragana Morača\t0


ZAVRŠNA KONFERENCIJA PROJEKTA ”ZAJEDNO U RECIKLAŽI” UDRUŽENJA ŽIVIMO ZAJEDNO | Ekostar Pak\nZavršna konferencija projekta “Zajedno u reciklaži” održana je u svečanoj sali gradske opštine Stari grad, u četvrtak 24. decembra 2020. god., uz poštovanje svih epidemioloških mera. Ovom konferencijom je i zvanično završen projekat koji je realizovalo udruženje Živimo zajedno, čiji je cilj bio širenje mreže centara za prikupljanje reklažnog materijala u Srbiji za osobe sa invaliditetom kao i uključivanje osoba sa invaliditetom u korisne aktivnosti zajednice čime će se poboljšati njihov položaj u društvu.\nPredstavnici udruženja iz pet gradova (Kruševac, Aleksinac, Niš, Pirot i Leskovac) predstavili su dosadašnje rezultate, a na kraju konferencije uručene su zahvalnice i pokloni za udruženja iz gore navedenih gradova.\nPosebne zahvalnice dobili su Savez MNRO, opština Stari grad, Crveni krst, Ekostar Pak i Kappa Star Recycling za doprinos projektu.\nKao operateru upravljanja ampalažnim otpadom kojem je društvena odgovornost na vrlo važnom mestu u poslovanju, Ekostar Pak je sa zadovoljstvom podržao aktivnosti ove sjajne inicijative i u budućem periodu nastaviće saradnju sa udruženjima.


Švedska novi predsedavajući OEBS | EurActiv Serbia\nŠvedska 1. januara od Albanije preuzima predsedavanje Organizacijom za bezbednost i saradnju u Evropi (OEBS).\nŠvedska ministarka spoljnih poslova An Linde izjavila je da OEBS ima jedinstvenu vrednost kao organizacija čiji je zadatak prevencija konflikata i izgradnja poverenja i saradnje među zemljama članicama, i da će se njena zemlja tokom jednogodišnjeg mandata u prvom redu fokusirati na te fundamentalne zadatke.\nLinde je na Ministarskom savetu OEBS, početkom decembra u Tirani, precizirala da to znači "odbranu evropskog bezbednosnog poretka kako je definisan u Finalnom aktu iz Helsinkija iz 1975. godine i Pariskoj povelji iz 1990".\nŠvedska će kao predsedavajuća "promovisati sveobuhvatni bezbednosni koncept OEBS, sa posebnim naglaskom na ljudska prava, demokratiju i rodnu ravnopravnost", rekla je švedska ministarka.\nŠvedska će, prema njenim rečima, nastojati i da doprinese rešavanju konflikata u regionu OEBS.\nOdluku da Švedska u 2021. godini predsedava OEBS, 57 zemalja članica iz Evrope, Centralne Azije i Severne Amerike donelo je na Ministarskom savetu u decembru 2019. godine u Bratislavi.\nAn Linde je tada rekla da će Švedska "nastaviti da radi na obnovi poštovanja za principe na kojima počiva evropski bezbednosni poredak" i da će "u svim relevantnim forumima dati prioritet naporima za jačanje demokratije, ljudskih prava i rodne ravnopravnosti".\nOdluke u OEBS konsenzusom donosi Stalni savet, koji se sastaje redovno u Beču. Najviši forum je Ministarski savet, koji čine šefovi diplomatija zemalja članica i koji se po pravilu sastaje jednom godišnje.\nAn Linde će kao šefica švedske diplomatije u narednih godinu dana obavljati dužnost predsedavajuće OEBS i ona će predstavljati organizaciju na međunarodnoj pozornici i, uz mandat članica, određivati političke smernice i smernice za pregovaračke procese.\nPredsedavajući nadzire i kako se realizuje mandat terenskih misija OEBS, od kojih je trenutno najznačajnija Specijalna posmatračka misija u Ukrajini.\nRad predsedavajućeg ključan je i za aktivnosti OEBS u rešavanju zamrznutih konflikata u Nagornom Karabahu, Pridnjestrovlju, Južnoj Osetiji, Abhaziji i Gruziji.\nŠvedska je već bila predsedavajuća OEBS 1993. godine.


Migranti pomažu građanima Srbije | Autonomija\n"Virus ne pravi razliku između građana i izbeglica"\nMigranti i izbeglice koji se trenutno nalaze u Srbiji uputili su pismo Vladi Srbije u kojem su ponudli pomoć u borbi protiv koronavirusa, naglasivši da se svi zajedno nalazimo pred istim problemom, a da među njima ima bolničara, ali i radnika koji bi mogli da rade na dezinfekciji ulica.\nKako je saopštio EU info centar, u prihvatnim centrima u Bujanovcu i Adaševcima i u azilskom centru u Krnjači, čije funkcionisanje pomaže Evropska unija, migranti šiju zaštitne maske koje mogu da se iskuvavaju i da se iznova koriste, za radnike javnih službi Srbije.\nU prihvatnom centru u Bujanovcu dnevno se sašije oko 40 ovakvih zaštitnih maski.\nMigranti su u pismu poručili da virus ne pravi razliku između građana i izbeglica, i da svi stojimo jedni uz druge u zajedničkoj borbi protiv virusa korona.\nU saopštenju se podseća da su prihvatni centri u kojima su smešteni migranti opremljeni i funkcionišu zahvaljujući pomoći Evropske unije koja je od 2015. godine, donirala više od 117 miliona evra državnim institucijama, lokalnim samoupravama, međunarodnim organizacijama i organizacijama civilnog društva.


Đaci u Vojvodini bez jesenjeg raspusta\nAutor : eVršac jul 26, 2018\nKalendarom obrazovno-vaspitnog rada za osnovne škole Ministarstva prosvete predviđeno je da prvo polugodište počne 3. septembra 2018. godine, a završava se u četvrtak, 31. januara 2019. godine.\nDrugo polugodište počeće u ponedeljak, 18. februara 2019. godine, a završiti se u petak, 31. maja, za učenike osmog razreda, odnosno u petak, 14. juna, za učenike od prvog do sedmog razreda.\nU toku školske godine učenici u Srbiji će imati jesenji, zimski, prolećni i letnji raspust, dok je u AP Vojvodini izostavljen jesenji raspust.\nNa prvu kratku pauzu – jesenji raspust, učenici će već u novembru, a predviđeno je da traje četiri dana, od 9. do 12. novembra.\nProlećni raspust za učenike u Vojvodini počinje od petka, 19. aprila, i traje do četvrtka, 2. maja. Za učenike u ostatku Srbije prolećni raspust počinje u utorak, 30. aprila, a završava se u petak, 3. maja.\nZa učenike od prvog do sedmog razreda, letnji raspust počinje u ponedeljak, 17. juna, a završava se u petak, 30. avgusta.


Cvijanović: Vraćanje prijedloga Zakona o akcizama je korak nazad\n06.04.2017. / 10:24\nISTOČNO SARAJEVO, Predstavnički dom parlamenta BiH je vraćanjem Prijedloga zakona o izmjenama i dopunama Zakona o akcizama u BiH u redovnu parlamentarnu proceduru načinio veliki korak unazad od kojeg će se teško oporaviti institucije BiH, izjavila je premijer Republike Srpske Željka Cvijanović.\n“Predstavnički dom Parlamentarne skupštine BiH je pokazao strašan deficit kredibiliteta, integriteta i nedostatak parlamentarene većine. Uđete u aranžman dogovora oko Reformske agende i u tu priču imate uvučenu EU, Svjetsku banku, Evropsku banku za obnovu i razvoj /EBRD/, Međunarodni monetarni Fond /MMf/ i na kraju, ono što se dogovori i potpiše, se ne sprovede”, navela je Cvijanovićeva.\nOna je sinoć u Istočnom Sarajevu rekla novinarima da je svjesna da je problem nastao unutar SDA u okviru koje nema podrške za ono što je predložio Savjet ministara BiH, ali i “onih koji se čvrstvo drže SDA, a to je SDS”.\n“Oni su time dali autogol i ako im je bilo stalo da se BiH negdje kreće, pa makar i fingirali da se kreće prema članstvu u EU, zapravo su danas pokazali da to ide mnogo sporije i teže. Ne treba da budemo iluzionisti, niti treba prestati slati pozitivne poruke, ali ipak treba više raditi, a manje pričati”, poručila je Cvijanovićeva.\nPremijer Srpske je istakla da je i premijer Federacije BiH /FBiH/ Fadil Novalić takođe nezadovoljan činjenicom da je sav trud u koji je uloženo jako puno vremena i energije osujećen zbog političkih igara i prodaje magle da neko štiti poljoprivrednike.\n“Jasno sam rekla da smo, što se tiče Vlade Republike Srpske, našli načina kako da obeštetimo poljoprivrednike i da svu štetu preuzmemo na budžet Srpske, obezbjeđujući dodatnih 10 miliona KM za agrar”, rekla je ona.\nCvijanovićeva smatra da je u BiH problem to što se olako preuzimaju obaveze, a kad na red dođe realizacija, ne uradi se ništa.\n“To je slučaj i danas. To će je, vjerovatno, koštati jer se ponovo moraju pokretati neki procesi, a pokazalo se i da nema parlamentarne većine na nivou BiH. SNSD se danas, svjestan važnosti Reformske agende, potrudio da djeluje kao spasilački tim da se ne zaustavljaju reforme”, rekla je Cvijanovićeva.\nOna je dodala da nije bilo jednostavno za SNSD da ulazi u spasilačku misiju, ističući da poljoprivrednike u BiH ozbiljno zamajavaju oni koji tvrde da je dobro da nije došlo do usvajanja izmjena zakona o akcizama s obzirom na štetu koja će nastupiti.\n“To jeste dio predizborne kampanje, ali ta kampanja traje od početka mandata Saveza za promjene, i ono što mogu da primijetim, jeste da su oni čvrsto skopčali svoju sudbinu sa sudbinom SDA, a čini mi se da i jedni i drugi idu niz stepenice”, rekla je Cvijanovićeva.\nOna smatra da je to neka vrsta njihovog obračuna sa institucijama Republike Srpske, kojim se želi onemogućiti Srpskoj da dođe do novca.\nOna je dodala da ne vjeruje da će se formirarati neka druga većina na nivou BiH, jer će uskoro izbori, te da se Savez nezavisnih socijaldemokrata sprema za njih.\nGovoreći o isplati klirinškog duga Ruske Federacije, premijer Srpske je rekla da bi bilo “dno dna” da u parlamentu BiH ne bude završen proces ratifikacije i navela da očekuje da će poslanici SNSD-a i tada učestvovati u radu parlamenta BiH iz poštovanja prema Rusiji koja će dug isplatiti u novcu.\nPredstavnički dom Parlamentarne skupštine BiH nije juče prihvatio zahtjev Savjeta ministara BiH da po hitnom postupku bude razmatran Prijedlog zakona o izmjenama i dopunama Zakona o akcizama u BiH, kao i da bude razmatran po skraćenoj proceduri, što znači da će biti upućen u redovnu proceduru. Srna\nTagovi: akcizeizbormmfsavjet ministaravaznozakonzeljka cvijanovic\n14.01.2020 | 8:00\n23.11.2019 | 8:00


Trčanje muškarci - Veb dejting, Upoznavanje Partnera\nTrčanje Muškarci - Veb Dejting\nPretražite Muško profilekorisnika koji su se registrovali Upoznavanje Partnera stranici koja je usko povezana sa Trčanje. Pričajući sa drugim singl osobama koji takođe imaju srodna interesovanja je odličan način da pronađete neke nove ideje koje možete isprobati na prvom sastanku. Prijavite svoj 100% besplatan nalog i upoznajte nekog još večeras!\nPovezani: Opšte ,\tOdbojka ,\tTetovaža ,\tSport ,\tVampir ,\tEvropa ,\tNizak ,\tVojska\nJa sam Muško od 59 godine i tražim Žensko osobu iz Pivara. Prijavite se besplatno i pogledajte ceo profil Zainteresovani ste Pošaljite poruku. Jedva čekam Vašu poruku\nPovezani: Opšte ,\tSenior ,\tOdbojka ,\tSport ,\tFitnes ,\tEvropa ,\tVojska ,\tIstočna Evropa\nPovezani: Opšte ,\tHrišćanin ,\tOdbojka ,\tSport ,\tFitnes ,\tEvropa ,\tVojska ,\tIstočna Evropa\nPovezani: Opšte ,\tHrišćanin ,\tSenior ,\tOdbojka ,\tSport ,\tFitnes ,\tEvropa ,\tBrineta


Japan će pokrenuti nuklearke da smanji zavisnost od Rusije\nTanjug 5. maja 2022. 14:08\nLONDON – Japanski premijer Fumio Kišida najavio je danas da će ta zemlja pokrenuti nuklearne reaktore kako bi pomogla da se smanji zavisnost Japana i drugih zemalja od ruske energije.\n„Koristićemo nuklearne reaktore uz bezbednosne garancije da doprinesemo svetskom smanjenju zavisnosti od ruske energije. Ponovno pokretanje samo jednog postojećeg nuklearnog reaktora imalo bi isti efekat kao isporuka 1,0 milion tona tečnog prirodnog gasa godišnje na globalno tržište“, rekao je Kišida na jednom skupu u londonskom Sitiju, prenosi Rojters.\nJapan se više oslanja na ruski gas otkako je zatvorio nuklearne reaktore nakon katastrofe u Fukušimi 2011. godine, u kojoj su zemljotres i cunami izazvali topljenje nuklearnog jezgra, što je imalo razorne posledice u severoistočnom regionu zemlje.\nSuočavajući se sa izborima u julu i rastućim cenama energije koje nagrizaju mesečne prihode birača, Kišida je rekao da će nuklearna energija biti deo buduće energetske politike zemlje.\nNaveo je da će Japan „ranjivost sopstvene energetske samodovoljnosti“ rešavati širenjem mreže dobavljača od kojih kupuje energiju, promovisanjem obnovljivih izvora energije i korišćenjem nuklearne energiju kako bi diverzifikovala svoju proizvodnju struje.\nKišida je rekao da će u narednoj deceniji Japan prikupiti 150 biliona jena (1,16 biliona dolara) investicija da bi se ispunili ciljevi karbolnske neutralnosti do 2050. i da bi se smanjile emisije gasova sa efektom staklene bašte za 46 posto do 2030. godine.


reakcija / SRNA: Manipulacija izjavom predsjednika RS iz novembra prošle godine\nNovinska agencija Republike Srpske "Srna" danas nije emitovala nijednu izjavu predsjednika Republike Srpske Milorada Dodika, te obavještava javnost da je izjava koju je danas objavila Televizija BN na svom portalu pod naslovom "Dodik: Nikolić zaslužuje još jedan mandat" emitovana 27. novembra prošle godine.\nLjubav / Rade i Ljuba proslavili zlatni pir: Za sretan brak moraš slušati ženu\nBračni par Rade /74/ i Ljuba Blagojević /71/ iz Prijemeta kod Foče danas su rezanjem "zlatne" svadbene torte, uz zdravicu "zlatnim šampanjcem", proslavili pola vijeka zajedničkog života.\n/ Dodik: BiH je država opasnog življenja\nPredsjednik Republike Srpske Milorad Dodik izjavio je Srni da je paljenje srpskih zastava, promocija "Islamske države" i poziv na terorizam u momentu kada se širom Evrope događaju teroristički napadi, jasan znak da je BiH država opasnog življenja i da kao takva nije poželjna ni za jedan narod, pogotovu ne za Srbe.\nHAG / Meron će danas saslušati Karadžića\nKaradžić je 25. marta zatražio da se odredi Žalbeno vijeće za njegov slučaj i da sazove sjednicu na kojoj će se govoriti o žalbi koju namjerava da uloži na presudu, kao i o njegovom psihičkom i fizičkom stanju.\n/ Arselor Mital Prijedor: Svih 840 radnika mjesec dana na čekanju\nRudnik "Arselor Mital Prijedor" uputio je svih 840 radnika na takozvano čekanje u trajanju od mjesec dana, počev od 1. januara, saopšteno je danas iz ove kompanije.\nBANJALUKA / Cvijanović panično: Na sceni rušenje institucija Republike Srpske\nPredsjednik Vlade Republike Srpske Željka Cvijanović izjavila je Srni da je na sceni rušenje institucija Republike Srpske, a ne borba za radnička prava i svakome ko prati "ovu predstavu oko zasjedanja Narodne skupštine to je jasno".\n/ Sastanak zbog odluke Ustavnog suda BiH\nPredsjednik Republike Srpske Milorad Dodik najavio je da će u nedjelju ili ponedjeljak sazvati sastanak svih važnih političkih ličnosti, predsjednika partija i nosilaca važnih funkcija u Republici Srpskoj i BiH na kojem će se odrediti prema odluci Ustavnog suda kojom je Dan Republike Srpske - 9. januar proglašen neustavnim.\n/ Bolnica Foča: Prva uspjela operacija prišivanja šake u RS\nOperacija prišivanja odsječene šake Aleksandru Radoviću /23/ iz Rogatice, koju je prije 13 dana izveo tim ljekara Univerzitetske bolnice Foča, prva je uspješna replantacija šake u Republici Srpskoj, tvrde u ovoj ustanovi.\n/ Dodik: U slučaju ukidanja izvornog Dejtona, državnost Srpskoj\nHvala američkom ambasadoru što je priznala ono što mi svi znamo - da je namjera unitarizacija BiH i ukidanje Dejtonskog sporazuma. U tom slučaju, Srpska vraća ono što je unijela u sadašnju BiH, a svakako je od nje u tom smislu i starija, ističe predsjednik Republike Srpske Milorad Dodik.\nSamoodbrana / Hercegovac Blažo Grković u samoodbrani zadavio medvjeda!


“Oružari” odlučni u borbi protiv privatizacije fabrike | Ritam Grada - vesti Kragujevac\nRadnici fabrike “Zastava oružje” organizovali su na platou “Kod krsta” u centru Kragujevca protest zbog privatizacije te fabrike i najavili da će se tome suprotstaviti radničkom borbom.\nOni su izrazili neslaganje sa predlogom zakona o prodaji naoružanja i vojne opreme, koji je pred poslanicima u Skupštini Srbije, jer predviđa privatizaciju 49 odsto kapitala vojnih fabrika u Srbiji. Predsednik samostalnog sindikata u fabrici “Zastava oružje” Dragan Ilić rekao je da borba oružara iz Kragujevca da se to zakonsko rešenje ne prihvati dugo traje, međutim, Vlada Srbije nije prihvatila njihove sugestije.\n“Našu fabriku treba izuzeti iz privatizacije jer je ona od strateškog značaja. Treba je sačuvati jer je uvek bila državna i u njoj je začet industrijski razvoj Srbije i vojne industrije Jugoslavije”, rekao je Ilić.\nOn je najavio nastavak borbe za fabriku i rekao: “Mogu da nas polome, ne mogu da nas poraze. Borićemo se”.\nIlić je kazao da su druge fabrike iz oblasti vojne industrije prihvatile predloženo rešenje, ali je dodao da je kragujevačka namenska najstarija, da ove godine navršava 165 godina od osnivanja, a da su druge nastale iz nje ’40-ih i ’50-ih godina posle rata.\n“Ne smemo da obrukamo našeg kneza Miloša, on bi se sigurno u grobu prevrtao da zna da se ovo dešava. Ne smemo da obrukamo naše pretke, ali ni buduće generacije, za koje je važno da očuvamo fabriku”, rekao je Ilić.\nPotpredsednik Veća Saveza samostalnih sindikata Srbije Dušan Vuković rekao je da sindikat podržava borbu radnika i da je ona “sinonim borbe protiv privatizacije u Srbiji” i protivljenja predstojećoj privatizaciji banja, lečilišta, namenske industrije i daljeg urušavanja domaće privrede.\nPredsednik gradskog ogranka SSSS Jugoslav Ristić rekao je da “mora da se odbrani poslednje što u gradu ima” i da je to odsudna bitka za opstanak Kragujevca kao nekadašnjeg industrijskog centra.\n“Za čiji interes se najavljuje prodaja fabrika namenske industrije, kada vlast govori da one dobro posluju. Ako se vojna industrija proda strancima, da li možemo da budemo slobodna i nezavisna zemlja. Ne smemo da izgubimo ovu bitku”, rekao je Ristić.


Vesić: Dogovor sa notarima da overavaju samo nekretnine sa građevinskom dozvolom| Grad Beograd\nVesić: Dogovor sa notarima da overavaju samo nekretnine sa građevinskom dozvolom\nOn je za RTS istakao da je to jedini način da se uvede red u ovu oblast i da država naplati sve što joj pripada.\n– Nisu notari jedini koji bi trebalo da rešavaju problem bespravne gradnje, ali u Gradu Beogradu smatramo da ne bi trebalo dozvoljavati overavanje ugovora o nepokretnostima bez građevinske dozvole – rekao je zamenik gradonačelnika.\nOn je podsetio da oni koji grade besplatno, ne plaćaju dorpinose za građevinsko zemljište, poreze, kao i druge dažbine, čime je budžet grada oštećen za iznos između 70 i 100 miliona evra u poslednjih nekoliko godina.\n– Nije normalno da postoji država kojoj investitori ne plaćaju svoje obaveze, a mogu da nastave sa gradnjom i da na kraju prodaju te nekretnine. I do sada su notari imali obavezu da provere da li ugovor ima građevinsku dozvolu. Od sredstava za naknadu za gradsko građevinsko zemljište, za koliko je oštećen gradski budžet, trebalo bi da se grade škole, vrtići, vodovod, kanalizacija... Na taj način su oštećeni svi građani jer ne dobijaju ono što bi trebalo od grada, zato što neko želi da zaradi i uzme novac koji pripada državi. Zbog toga insistiramo da se ovaj decenijski problem reši jer su se sada stekli potrebni uslovi – dodao je Vesić.\n– Kada se gradi sa građevinskom dozvolom, onda postoji komisija koja utvrđuje poštovanje standarda i struke, dok se nelegalnom gradnjom ne poštuje ništa od navedenog. Zbog toga upozoravam građane da ne kupuju takve nekretnine, jer niko ne može da im garantuje bezbednost u takvim objektima, a trpe i građani koji žive u blizini zbog dodatnog opterećenja infrastrukture, kao i nedostatka parking mesta. Država može da garantuje samo za one objekte koji poseduju građevinsku dozvolu ili rešenje o ozakonjenju – rekao je Vesić i zahvalio resornom ministarstvu i svima koji rade na rešavanju ovog problema.


Srbija i Kosovo potpisali sporazume o železničkoj vezi i auto-putu Beograd-Priština - Javni servis\nSrbija i Kosovo potpisali sporazume o železničkoj vezi i auto-putu Beograd-Priština\nPredstavnici Srbije i Kosova potpisali su danas u Minhenu sporazume koji treba da dovedu do obnavljanja železničke veze i izgradnje auto-puta Beograd-Priština, objavljeno je na Instagram nalogu predsednika Srbije Aleksandra Vučića.\nPredsednik Vučić prisustvovao je danas u Minhenu potpisivanju izjave o namerama za uspostavljanje železničkog koridora Beograd – Priština i izjave o nameri za završetak izgradnje auto-puta Beograd – Priština. “To je veoma važno zbog Srba koji žive u Gračanici, Kosovskom pomoravlju i Sirinićkoj župi”, istakao je predsednik Vučić nakon potpisivanja.\n“Predsednik Vučić prisustvovao je danas u Minhenu potpisivanju izjave o namerama za uspostavljanje železničkog koridora Beograd-Priština i izjave o nameri za završetak izgradnje auto-puta Beograd-Priština”, navodi se na nalogu “buducnostsrbijeav”.\nKako se navodi, Vučić je posle potpisivanja rekao da je “to veoma važno zbog Srba koji žive u Gračanici, Kosovskom pomoravlju i Sirinićkoj župi”.\nAmbasada SAD u Berlinu objavila je na Tviteru da je Grenel “otvorio Minhensku bezbednosnu konferenciju istorijskim potpisivanjem sporazuma o železnici i auto-putu između Srbije i Kosova, posle prošlomesečnog sporazuma o obnovi direktnih letova između Beograda i Prištine”.\nBiljana Srbljanović – Pravo na more\nIlija Ivić, posle uvreda, pretnji i otkaza zbog ponude da igra za Kosovo: Zanima me samo fudbal\nHrana i zdravlje: „Kako me je zaveo svet zdravih namirnica“\nBBC panel: Političari kreiraju lažne vesti i tako zaobilaze posrednike – novinare\nNarodna kuhinja dobila rashladni uređaj\nPjer Frančesko Maestrini: Džezer u operi\nZelenoviću, Paunoviću, na izbore\nSpasimo naš BBC\nPremijera „Pepeljuge“ u Malom pozorištu „Duško Radović“\nDrugi javni trening povodom 33. Beogradskog maratona\nTribina „(Za)gađenje Zrenjanina – od ideologije do ekologije“ 29. februara


AMERIKA - OD IMPERIJALIZMA DO SAMOUNIŠTENJA - Stevan Košutić - MOST ART | superknjizara.hr\nAMERIKA - OD IMPERIJALIZMA DO SAMOUNIŠTENJA\nO knjizi AMERIKA - OD IMPERIJALIZMA DO SAMOUNIŠTENJA\nSklanjanjem „Bauka komunizma“ koji je od polovine XIX veka koro sto pedeset godina kružio Evropom, ukinuta je i mogućnost sindikalne, socijalne i demokratske kontrole kapitala, a Ala ko¬joj je tada prepuštena svetska scena preti da uništi ne samo kapitalizam koji ju je rodio, nego i savremenu civilizaciju. Godine klasnih i ideoloških borbi u XX veku i pretnja sukoba sa socijalističkim društvenim modelom tokom hladnog rata i takozvane „gvozdene zavese”, iz današnje perspektive predstavljaju vreme mira, stabilnosti i prosperiteta ekonomije i nauke. Ekonomski, društveni i politički procesi na početku XXI veka, nastali kao posledica neo¬libe¬ral¬nog koncepta, ugrožavaju pre svega američko društvo, a politika koja traži spas za Ameriku na štetu „ostatka sveta” može biti pogubna za sve zajedno. Kritička svest o tim opasnim tendencijama najrazvijenija je u samoj Americi. Knjiga Stevana Košutića nastavak je njegovog istraživanja američke istorije „od demokratije do imperijalizma” i doprinosi upoznavanju našeg čitaoca sa prirodom ove kritike, otkriva mnoge činjenice i ojačava argumentaciju. Ali, uvid u sadržaj ovih kritika ukazuje i na njihove nedostatke, i potrebu izgrad¬nje novih vizija i ideja koje bi u budućnosti stvarno mogle da prevaziđu istorijski ćorsokak u kojem se danas nalazimo.


30 Sep 2014 Komentara (0)Osiguranje imovine / Osiguranje rizika / Osiguranje od elementarnih nepogoda / Obavezno osiguranje / Rizik poplava i bujica /\nCilj konferencije je da okupi lokalne i međunarodne najbitnije zainteresovane strane iz oblasti projekta i industrije u pokušaju da obezbedi forum za širok i sveobuhvatan pregled izazova koje su donele prirodne nepogode u regionu. Ovaj događaj će prikazati glavne komponente Evropa RE programa koji se trenutno sprovodi u zemljama-akcionarima JI Evrope – Srbiji, Makedoniji i Albaniji. Kroz različite stručne sesije, konferencija će takođe naglasiti uticaj prirodnih nepogoda u regionu, važnost rešavanja prirodnih opasnosti i razne perspektive za pojačanje potražnje osiguranja od katastrofa.\nSam događaj je podržan od strane Projekta „Izgradnja izdržljivosti za slučaj nepogoda u Zapadnom Balkanu i Turskoj“ (koji su pokrenuli Internacionalna strategija UN za smanjenje rizika od katastrofa (UNISDR), Svetska meteorološka organizacija (WMO) i Evropska Komisija) kao i švajcarski Sekretarijat za ekonomske poslove (SECO).\nInače, Europa Reinsurance Facility Ltd. (Evropa Re) je reosiguravajuća kompanija od prirodnih katastrofa za tržište Jugoistočne Evrope bazirana u Švajcarskoj, u vlasništvu zemalja JI Evrope – Republike Srbije, Republike Makedonije i Republike Albanije. Kao deo sveobuhvatnog razvojnog programa tržišta (re) osiguranja, Evropa Re nudi podršku u vidu reosiguranja osiguravajućim kućama u zemljama JI Evrope kako bi im omogućila da vlasnicima kuća, zemljoradnicima i pravnim licima ponude pouzdano osiguranje od vremenskih nepogoda i prirodnih opasnosti.


Kralj Maroka za reforme u zemlji\nMarokanski kralj Mohamed VI izjavio je u Kazablanki prilikom osnivanja Ekonomskog i socijalnog saveta Maroka da je privržen nastavku realizacije strukturnih reformi u toj zemlji.\nNeredi na Bliskom istoku dižu vrednost dolara\nNeredi na Bliskom istoku oborili su danas vrednost evra u odnosu na dolar.\nHaos u Libiji diže cenu nafte\nCene nafte skočile su danas na blizu 93 dolara za barel zbog pobune u Libiji gde Moamer Gadafi pokušava da zadrži vlast nad državom koja je članica OPEK-a.\nJemen: Saleh odbija da ode, demonstranti ne odustaju\nPredsednik Jemena Ali Abdulah Saleh odbio da podnese ostavku, ocenivši višednevne proteste kao neprihvatljive provokacije i nudeći početak dijaloga s demonstrantima, koji ne odustaju od svog zahteva.\nNiko od srpskih državljana koji su u nedelju uveče napadnuti u kampu pored libijskog grada Ras Lanafa nije povređen, svi su dobro i njihova bezbednost u ovom trenutku nije ugrožena, saopštilo je Ministarstvo spoljnih poslova Srbije.\nSkočila cena nafte na svetskim berzama\nBarel sirove nafte na Njujorškoj berzi poskupeo je danas za 2,68 dolara i košta 88,88 dolara, čemu je prema ocenama ekonomista, doprinela i kriza Libiji.\nNa severu Jemena protestuju šiiti\nViše desetina hiljada šiita učestvovalo je danas na protestnom maršu u regionu Sada na severu Jemena, zahtevajući smenjivanje šefa države Ali Abdalah Saleha.\nU Maroku pet ljudi poginulo, 128 povređeno\nMinistar unutrašnjih poslova Maroka Taib Čerkjui izjavio je danas da je pet ljudi poginulo a 128 povređeno u nemirima koji su izbili nakon demonstracija održanih u nekoliko gradova.\nDržavljani Srbije u Libiji nisu ugroženi\n20. februar 2011. | 0\nDržavljani Srbije koji borave u Libiji trenutno nisu ugroženi i ambasada Srbije u Tripoliju u stalnom je kontaktu s njima, rečeno je danas u ministarstvu spoljnih poslova Srbije.\nHRW: Najmanje 104 osobe ubijene u Libiji od utorka\nNajmanje 104 osobe su ubijene u Libiji od početka masovnih antivladinih protesta u utorak, saopštila je danas svetska organizacija za ljudska prava Human Rights Watch, pozivajući se na bolničke izvore i izjave očevidaca.\nViše desetina hiljada opozicionih demonstranata u Tirani\nViše desetina hiljada pristalica opozicije okupilio se danas u centru Tirane da protestuje protiv vlade premijera Saljija Beriše, skoro mesec dana od nasilnih demonstracija od 21. januara u kojima je poginulo četvoro ljudi.\nŠtrajk upozorenja u niškoj TV5 zbog neisplaćenih zarada (VIDEO)\nZaposleni na niškoj televiziji TV5 održali su danas štrajk upozorenja zbog neisplaćenih 12 zarada.\nKombi-prevoznici odustali od protesta\nUdruženja vlasnika kombi-vozila i prevoznika odustala danas od najavljene protestne vožnje u nekoliko gradova jer su dobili potvrdu od nadležnih da će rešiti njihove probleme u narednih 20 dana, rekao predsednik Udruženja vlasnika kombi-vozila Srbije Igor Ljubinković.\nZukorlić: Zulum iz Tunisa i Egipta može da se dogodi u Srbiji\n17. februar 2011. | 2\nGlavni muftija Islamske zajednice u Srbiji Muamer Zukorlić poručio vlastima u Beogradu da uzmu lekcije iz Egipta i Tunisa.\nLibija: Više poginulih na protestima\nViše osoba poginulo i povređeno u gradu Al Baidi, na istoku Libije, u sukobima policije i učesnika antivladinih protesta, saopšteno na sajtovima libijskih opozicionih partija i nevladinih organizacija koje deluju u inostranstvu.\nAhmadinedžad: Oni koji su organizovali protest neće uspeti\nIranski predsednik Mahmud Ahmadinedžad ocenio da oni koji su organizovali antivladine proteste u Teheranu neće postići svoje ciljeve.\nŠtefan File za rešenje krize u Albaniji\nKomesar Evropske unije za proširenje Štefan File izjavio u Evropskom parlamentu da je neophodno da se u Albaniji promeni ton pošto su tri osobe poginule 21. januara za vreme antivladinih demonstrancija u Tiranu.\nRadnici Banata prosili u centru Zrenjanina\nNekoliko radnika građevinskog preduzeća "Banat" danas je, sa šlemovima u rukama, ispred te firme u centru Zrenjanina prikupljalo novčane prilog sugrađana.\nEgipat: Vojska raspustila Parlament, suspendovala Ustav\nVrhovni savet egipatske vojske, koji je preuzeo vlast u zemlji posle ostavke predsednika Hosnija Mubaraka, raspustio danas Parlament, suspendovao Ustav i osnovao komisiju za njegovu izmenu, javile su strane agencije.\nObama pozdravio miran prenos vlasti u Egiptu\n12. februar 2011. | 0\nPredsednik SAD Barak Obama pozdravio miran prenos vlasti u Egiptu i ostavku Hosnija Mubaraka.\nŠoškić: Država ne sme da popusti\nGuverner Narodne banke Srbije Dejan Šoškić izjavio da je važno u narednom periodu odoleti nerealnim zahtevima i pritiscima za podizanje plata u javnom sektoru pošto bi to popuštanje uticalo na rušenje koncepta privrednog oporavka Srbije.\nMubarak podneo ostavku na mesto predsednika\nEgipatski predsednik Hosni Mubarak podneo je danas ostavku, posle skoro 30 godina na vlasti, pod pritiskom miliona građana koji su tri nedelje demonstrirali na ulicama Kaira i većih gradova.\nZaposleni u zdravstvu održali štrajk upozorenja\nNovi sindikat zdravstva Srbije protestovao danas ispred Ministarstva zdravlja zbog niskih zarada i loših uslova rada u zdravstvu, zapretivši opštim štrajkom od 21. februara ako do tad ne bude sporazuma s Vladom.\nRadnici Trudbenika noć proveli u Upravnoj zgradi u Beogradu\nOko 50 radnika Industrije građevinskog materijala "Trudbenik" iz Vršca, zaposlenih u beogradskom ogranku, proveli su noć u Upravnoj zgradi, protestujući zbog višmesečenih neisplaćenih zarada.


Miloš Zeman u bolnici - BIGportal.ba\n14 Septembra, 2021 14 Septembra, 2021 080\nPredsednik Češke Miloš Zeman (77) prevezen je danas, iz za sada nepoznatih razloga, u vojnu bolnicu u Pragu.\nSticajem okolnosti, u toj ustanovi se našao i bivši predsednik Vaclav Klaus zbog problema sa visokim pritiskom.\nVojna bolnica potvrdila je da je Zeman hospitalizovan, ali je odbila da komentariše zašto i da potvrdi nezvanične informacije dnevnika Pravo da se radi o potrebi dužeg lečenja.\nČesi nemaju potpune i detaljne informacije o zdravstvenom stanju svog predsednika, osim toga da ima šećernu bolest i neuropatiju u nogama, zbog čega se godinama otežano kretao a od aprila ove godine je u invalidskim kolicima.\nBivši predsednik Klaus (80), koji je jedan od glavnih protivnika vakcinacije, pokrivanja lica i drugih sanitarnih mera u pandemiji kovida 19, preležao je tu bolest krajem februara a tokom ovog vikenda osećao se loše.\n“Bilo mu je loše i tokom pregleda su konstatovali da ima visok pritisak. Sada čeka dalje testove u bolnici”, kazao je Klausov portparol Petr Macinka.


Polovni Wacker dw60 oprema za uredjivanje golf terena oglasi za prodaju - Srbija - Mascus Srbija\nNalazite se ovde: Mascus Srbija > Komunalna tehnika > Wacker > Wacker dw60\nPolovni Wacker dw60 oprema za uredjivanje golf terena\nOvde je kompletna lista polovnih Wacker dw60 oprema za uredjivanje golf terena za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Wacker dw60 oprema za uredjivanje golf terena koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”.\nIzaberite brend, model, cenu i/ili lokaciju da vidite dostupne mašine u kategoriji Wacker dw60 oprema za uredjivanje golf terena.\nMascus je najveće trzište na internet za kupoprodaju polovnih mašina u kategoriji Wacker dw60 oprema za uredjivanje golf terena i druge opreme za uređenje bašti i peizaznu arhitekturu. Ukoliko imate bilo koje pitanje vezano za kupoprodaju traktora, kosilica, dimnjičare, oprema za zaštitu I obradu zemlje, mašina za obradu, ili druge opreme za uređenje pejzaza , molimo Vas kontaktirajte Mascus RS.


Prema programu rada Vlade, izmjene bi trebalo biti usvojene u trećem kvartalu, odnosno do kraja septembra. Međutim, kako proljetno zasjedanje Skupštine završava 31. jula, a jesenje počinje tek u oktobru, moguće je da se izmjene zakona pripreme i usvoje već u julu ili da se sve odloži za jesen.\nU mnogim zemljama EU postoje terminali za igre na sreću u ugostiteljskim objektima, a u Crnoj Gori su počeli da rade u 2013. godini. U zakonu piše da se oni mogu postavljali u "posebno uređenim prostorima", ali je 2013. na osnovu zahtjeva, tada jedinstvenog udruženja priređivača igara na sreću Montenegro bet, Ministarstvo finansija, na čijem čelu je bio Radoje Žugić, odobrava da se oni postavljaju i u ugostiteljskim objektima, bez izmjene zakona.\nKada su 2016. godine donijeti pravilnici o obavezi uvođenja on-lajn nadzora priređivača, na što se čekalo deset godina, Ministarstvo finansija, na čijem čelu je bio Raško Konjević, donosi pravilnik u kojem je navedeno da se oni nalaze i u ugostiteljskim objektima, da podliježu on-lajn nadzoru, kao i da u slučaju klađenja maloljetnika odgovara i vlasnik kafića i priređivač.\nUstavni sud u februaru 2017. ukida samo dio rečenice "i u ugostiteljskim objektima", uz obrazloženje da toga nema u osnovnom Zakonu o igrama na sreću. Ta odluka je objavljena u Službenom listu početkom aprila. Kako Ustavni sud nije rekao šta treba uraditi, Ministarstvo i Uprava za igre na sreću su njegovu odluku tumačili tako da od njenog objavljivanja ne izdaju nove koncesije za terminale u ugostiteljskim objektima, a da postojeće važe do njenog isteka - tri godine.\nMinistarstvo treba da odluči na koji način će definisati njihov rad i dodatnu zaštitu od maloljetničkog klađenja. U zemljama EU, gdje postoje terminali, postoji praksa izdavanja kartica kojima se "otključava" terminal a koje se izdaju samo punoljetnim osobama.\nZa proteklih pet godina država je od koncesije za terminale u ugostiteljskim objektima prihodovala deset miliona eura, a u prošloj godini dva i po miliona eura.\nLutrijskih igara nema od kraja 2016. godine kada je jedinom priređivaču Lutriji Crne Gore istekla već produžavana koncesija. Zbog nejasnoća u zakonu, koje je obilato koristio ovaj priređivač da bi i sportsku kladionicu registrovao kao lutrijsku i izbjegao plaćanje 500 eura po kladioničarskom mjestu, Ministarstvo nije objavilo novi poziv za davanje koncesije već će, kako je to najavljeno, to uraditi kada se ta oblast detaljno precizira izmjenama zakona.\nOn-lajn nadzorom sada su obuhvaćene kladionice sa terminalima i sajtovima za klađenje, automat klubovi i automat mašine u kazinima, dok ova vrsta državnog nadzora nije predviđena za lutrijske igre i igre na stolovima u kazinima. Moguće je da izmjenama obuhvat igara bude povećan, ali i precizirane određene norme kako se ne bi desilo da pojedini priređivači - Lutrija, Flesh&As i Džek pot već godinu izbjegavaju da pod nadzor stave svoje automat klubove.\nSada u Zakonu postoji obaveze da vlasnici novih kazina, prije dobijanja koncesije, uplaćuju jednokratnu naknadu od dva miliona eura. To se pokazalo kao preveliko opterećenje jer od tada nije otvoren nijedan novi kazino, što samo odgovara vlasnicima postojećih pet.\nPostoje interesovanja investitora za otvaranje novih kazina u turističkim naseljima poput Porto Montenegra i Luštice, zbog čega će Ministarstvo vjerovatno ukinuti ovu naknadu. Kazina osim nje plaćaju i godišnju od 50.000 eura i varijabilnu od 10 odsto na razliku u uplatama i isplatama. Svih pet kazina je za ove koncesije lani platilo 1,8 miliona eura.\nIZVOR: Vebsajt Vijesti, Goran Kapor, 02.07.2018.


Pajtić: Srbija će morati da poštuje prava Vojvodine | Autonomija\nPajtić: Srbija će morati da poštuje prava Vojvodine\nZakon o finansiranju Vojvodine će morati biti usvojen\nPredsednik Vlade Vojvodine Bojan Pajtić izjavio je da će Srbija, na putu ka Evropskoj uniji, morati da poštuje i ustavna i zakonska prava Vojvodine pa će tako republičke vlasti morati doneti i Zakon o finansiranju te pokrajine.\n„Taj zakon je nešto što će morati biti rešeno, ne zbog toga što neko želi da udovolji volji dva miliona stanovnika pokrajine, nego zbog toga što je preduslov ulaska Srbije u EU poštovanje Ustava i zakona“, rekao je Pajtić za Radio-televiziju Vojvodine.\nPrema njegovim rečima, „animozitet“ prema Vladi Vojvodine od strane republičke vlasti ne sme da bude razlog za nepoštovanje zakona i Ustava.\nOn je ocenio da ne postoji ni jedan razlog za raspisivanje vanrednih pokrajinskih izbora i dodao da je vladajuća koalicija u Skupštini Vojvodine, koju čine njegova Demokratska stranka, Liga socijaldemokrata Vojvodine i Savez vojvođanskih Mađara, stabilna.\nPajtić je kao „zamajavanje javnosti“ ocenio priče o rekonstrukciji Vlade Srbije.\n„Ako želite rekonstrukciju, onda sednete sa koalicionim partnerima i dogovorite se, a ne pričate o tome šest meseci po novinama. To je zamajavanje javnosti“, kazao je pokrajinski premijer.\nOn je republičkim vlastima ponudio saradnju, naročito u oblasti prenošenja iskustva za pisanje projekata, kao i u smanjenju administracije.\n„Želim da podsetim da je 87 odsto projekata prekograncicne saradnje koji su namenjeni Srbiji, Vojvodina uspela da privuče. Želimo drugim delovima zemlje da ponudimo znanje i logistiku“, naveo je Pajtić.


Šef turske diplomatije Mevlut Čavušoglu zatražio je danas od SAD se "odmah" povuku iz Minbedža na severu Sirije, koji je pod kontrolom kurdskih boraca, a protiv kojih je turska pokrenula ofanzivu.\n"Potrebno je da oni (SAD) odmah napuste Minbedž", rekao je Čavušoglu novinarima u Antaliji na jugu Turske.\nGrad Minbedž se nalazi oko 100 kilometara od enklave Afrin, gde turska vojska nedelju dana vodi ofanzivu protiv Kurda.\nTurski predsednik Redžep Tajip Erdogan izjavio je u petak da će turska vojska nastaviti i proširiti ofanzivu na severu Sirije. Cilj akcije turske vojske jeste da eliminiše kurdsku miliciju koju Ankara smatra terorističkom organizacijom.\nU govoru koji je prenosila turska televizija, Erdogan je obećao da će "očistiti od terorista Minbedž".\nOfanziva je počela nakon što je medjunarodna koalicija predvodjena SAD najavila stvaranje pograničnih snaga u Siriji, u kojima bi bili i kurdski borci.\nErdogan je ranije izjavio da će se operacija turskih snaga nastaviti "dok ne bude eliminisan poslednji član terorističke organizacije".


Edukacija za akademike - donacija YIHR Srpskoj akademiji nauka i umetnosti - YIHR.rs\nEdukacija za akademike – donacija YIHR Srpskoj akademiji nauka i umetnosti\nInicijativa mladih za ljudska prava dodeliće donaciju Srpskoj Akademiji Nauka i umetnosti kao podsticaj za dalji razvoj ove institucije. Inicijativa će pokloniti komplet knjiga: „Kraj Istorije“, „Nepodnošljiva lakoća postojanja“, „Proces“ i „Dobri vojnik Švejk“. Inicijativa poziva građane da se u što većem broju priključe ovoj akciji i poklone srpskim akademicima literaturu za osnovno obrazovanje. Svako, pa i akademici, ima pravo na besplatno obrazovanje!\nNakon objavljivanja presretnutog telefonskog razgovora između haškog optuženika Radovana Karadzića i akademika Dobrice Ćosića Inicijativa mladih za ljudska prava odlučila je da pokrene akciju “Edukacija za akademike – sokovi i fundamenti“. Inicijativa mladih za ljudska prava želi da ovom akcijom pospeši obrazovanje naših akademika organizovanjem serije javnih časova na kojima će srpskim akademicima biti prezentovana liteteratura iz obrazovnog programa osnovnih i srednjih škola.\nInicijativa mladih za ljudska prava izražava zabrinutost zvog elementarnog nepoznavanja češke i srednjevropske kulture od strane najeminentnijih stručnjaka iz SANU. Kako bi se, u interesu razvoja građanske i moderne Srbije, ti nedostaci otklonili odlučili smo se da za sve zaintersovane akademike organizujemo popravne ispite i pružimo im mogućnost da propušteno gradivo nadoknade.\naktivizam dobrica ćosić radovan karadžić sanu srpska akademija nauka i umetnosti ulična akcija


Stevanović je, posle predstavljanje rezultata istraživanja i publikacije „Mediji u Srbiji 2014. o rodno zasnovanom nasilju: Između stereotipa i zabave“ u Kulturnom centru Reks, rekla Tanjugu da mediji mogu dosta da doprinesu da se razume zašto neka žena postane žrtva porodičnog ili partnerskog nasilja, kao i zašto žena trpi nasilje.\nOna je kazala da mediji treba da izbegavaju kvalifikacije koje u slučajevima kada je žena žrtva nasilja na neki način opravdavaju nasilnika.\nTakođe, mediji kada izveštavaju o nasilju nad ženama treba da uzimaju izjave i objašnjenja od profesionalaca odnosno stručnih ljudi za tu oblast, dodala je Stevanović.\n„Mediji ne treba da izveštavaju samo kada se nasilje desi već i kasnije, šta je bilo sa nasilnikom, da li je sankcionisan, da li je ženi pruzena podrška i pomoć i drugo„, naglasila je ona.\nPrema njenim rečima, na osnovu izveštaja o monitoringu zaštitnika građana u 2014. vidi se da svega u 10 odsto slučajeva kada žena prijavi nasilje to bude procesuirano i stigne do tužilaštva.\n„I u tih 10 odsto slučajeva mediji treba da isprate na koji način je nasilnik sankcionisan„, kazala je Stevanović.\nOna je izrazila očekivanje da će u narednom periodu biti što manje blagih i novčanih kazni za nasilnike.\n← Zakoni tabloida protiv novinarskog kodeksa\nVučić: Šokiran sam postupkom Gašića →


Privredna komora RS: Omogućiti praktičnu nastavu za srednjoškolce\nPrivredna komora Republike Srpske pozvala je poslovne subjekte koji namjeravaju da u školskoj 2021/22. godini omoguće izvođenje praktične nastave za učenike srednjih stručnih škola da se aktivno uključe u proces unapređenja saradnje sa sektorom obrazovanja i srednjim školama, s ciljem podizanja nivoa znanja i vještina učenika, u skladu sa potrebama tržišta rada.\nIz Komore je saopšteno da proces unapređenja srednjeg stručnog obrazovanja i prilagađavanje potrebama tržišta rada zahtijeva uključivanje poslovnih subjekata u realizaciju praktične nastave, s ciljem povezivanja teorijskih znanja sa praktičnim vještinama koje se mogu steći u realnoj radnoj sredini.\n“Posvećenost privrednih subjekata u odgovarajućem broju i kvalitetu je od velike važnosti za unapređenje kvaliteta praktične nastave učenika sa dualnim elementima. Preduzeća koja budu realizovala praktičnu nastavu imaće obavezu da obezbijede kadrovske potencijale u smislu stručnih lica, odnosno mentora za praktičnu nastavu, te materijalno-tehničke uslove koji se odnose na sredstava i opremu za ličnu zaštitu na radu”, navode iz Komore.\nU skladu sa novim nadležnostima, definisanim Zakonom o izmjenama i dopunama zakona o srednjem obrazovanju i vaspitanju, Privredna komora će sprovoditi obuke mentora, odnosno lica u radnom odnosu u poslovnom subjektu koja su zadužena za učenike na praktičnoj nastavi.\nOsim toga, Komora će provjeravati ispunjenost uslova za obrazovanje učenika kod poslodavca, te voditi Registar ugovora o obrazovanju učenika kod poslodavca.\nU vezi s tim, privrednici treba da popune upitnik koji je moguće preuzeti na Internet stranici Privredne komore o iskazivanju interesa za učešće u procesu unapređenja kvaliteta praktične nastave za srednja stručna zanimanja, nakon čega će Komora dostaviti listu zainteresovanih poslovnih subjekata za izvođenje praktične nastave Ministarstvu prosvjete i kulture.\nTags\t#praktična nastava\t#Privredna komora RS\t#srednjoškolci\nMurphyjeva nominacija za američkog ambasadora u BiH upućena Senatu\nSrbija: Zbog poplava vanredna situacija u opštinama Ćuprija i Gadžin Han


Lavrov: Raspad iranskog nuklearnog sporazuma bio bi alaramantan | Novinska agencija Beta\nSVET | 18.01.2018 23:55 > 19.01 09:32\nRuski ministar spoljnih poslova Sergej Lavrov upozorio je danas u UN da bi neuspeh iranskog nuklearnog sporazuma, posebno kao rezultat delovanja administracije američkog predsednika Donalda Trampa, poslao "alarmantnu poruku" celom svetu i doveo u pitanje napore da se ubedi Severna Koreja da zaustavi razvoj svog nuklearnog naoružanja.\nLavrov je na sastanku u Savetu bezbednosti UN danas u jasnoj poruci Trampu rekao "ne možemo zbog koristi za političke planove nekih zemalja odustati od istinskog dostignuća medjunarodne diplomatije".\nTramp je prošle nedelje produžio suspenziju sankcija Iranu u skladu s tim sporazumom potpisanim 2015. godine. On je medjutim upozorio da će SAD odustati od tog sporazuma ukoliko se ne isprave "užasni propusti" u njemu.\nLavrov se danas ponovo založio za rusko-kineski predlog za isključivo mirno rešavanje severnokorejske krize.\nRuski ministar je izrazio i zabrinutost zbog porasta pretnji od hemijskog terorizma na Bliskom istoku, posebno na teritoriji Iraka i Sirije.\n"Moskva je zabrinuta zbog "puzajuće rehabilitacije nacizma" u nekoliko država, gde se radi na reviziji rezultata Drugog svetskog rata", rekao je Lavrov.\n"Naša sveta dužnost je ne samo da čuvamo sećanje na milione nevinih žrtava već i da učinimo sve što možemo da se takve tragedije ne ponove u budućnosti", rekao je juče Lavrov u Njujorku, na otvaranju izložbe "Holokaust: uništenje, oslobodjenje, spas" u zgradi UN, preneo je TASS.\nIzložba u UN je otvorena pred obeležavanje Medjunarodnog dana sećanja na žrtve Holokausta 27. januara, dana kad su vojnici Crvene armije 1945. oslobodili koncentracioni logor Aušvic, a izloženi su dokumenti i fotografije logoraša i oslobodilaca.\nKremlj: Putin i Makron za ostanak iranskog nuklearnog sporazuma


SDS: SSP, DS, PSG i Pokret za preokret odbili poziv na sastanak o izbornim uslovima | Insajder\nSDS: SSP, DS, PSG i Pokret za preokret odbili poziv na sastanak o izbornim uslovima\nStranka slobode i pravde, Demokratska stranka, Pokret slobodnih građana i Pokret za preokret odbili su poziv Socijaldemokratake Nove stranke na sastanak povodom izrade zajedničke platforme za pregovore o izbornim uslovima, proizilazi iz saopštenja Socijaldemokratske stranke. Ova odluka, kako se navodi u saopštenju, „ne pokazuje njihovu volju za dogovorom i jedinstvenim delovanjem opozicije u borbi protiv zajedničkog protivnika i za zajednički cilj“.\nFoto: Srđan Ilić / Izbori\nZa SDS je „sporno obrazloženje tih stranaka da odbiju poziv jer je sastanak najavljen u medijima“.\n"Podsećamo ih da su i svi njihovi sastanci, na koje smo se mi uvek odazivali, takođe bili medijski najavljivani. Takođe je medijski objavljeno i kada su nam poslali njihov predlog platforme, kao i sama platforma, tako da ne razumemo da im je sada odjednom medijska najava problem", piše u saopštenju SDS.\nOcenjuje se da se suštinski cilj zahteva svih opozicionih grupa ne razlikuje i da je štetno da se na toj temi prave veštačke razlike i raskoli.\n"Izborni uslovi ne bi smeli da budu povod za unutaropoziciono nadmetanje, već tema na kojoj ćemo odgovorno pokazati sposobnost dogovora i jedinstvo, jer se jednako tiče svih učesnika na izborima. Ne vidimo nijedan smislen razlog da odbiju razgovor na temu sopstvene platforme sa onima kojima su je poslali i sa ostatkom opozicije koji je takodje zainteresovan za učešće u tom dijalogu", stoji u saopštenju.\nSDS i Nova stranka ranije su najavili sastanak sa predstavnicima drugih opozicionih partija za utorak, 26. januar.\nDveri za zajedničku platformu “bojkot opozicije”\nPokret Dveri usvojio je svoju platformu za dijalog sa vlašću, koju će poslati "svim kolegama u opoziciji" na dalje konsultacije i usaglašavanja, uz stav da stranke koje su bojkotovale izbore treba da usvoje zajedničku platformu za dijalog sa vlašću.\nPredsedništvo pokreta Dveri, kako se navodi na sajtu pokreta, donelo je odluku da neće učestvovati niti na jednom sastanku unutar opozicije koji je unapred medijski najavljen, već samo na interno organizovanim sastancima. Političke stranke i pokreti, koji su zajednički bojkotovali prošlogodišnje izbore na svim nivoima, treba da usvoje zajedničku platformu za dijalog sa vlašću.\nTa zajednička platforma potom treba da bude ponuđena i drugim opozicionim političkim opcijama koje su učestvovale na izborima.\n„Sve opozicione grupacije koje stanu iza takve zajedničke platforme za pregovore sa vlašću treba da formiraju i zajedničku delegaciju za dijalog, koja će imati ovlašćenje da pregovara sa vlastima, dok će potpis na budući sporazum između vlasti i opozicije o slobodnim i poštenim izborima staviti svi potpisnici zajedničke opozicione platforme, posle usvajanja konačnog teksta sporazuma na stranačkim organima“, navode Dveri.\nPo oceni ovog pokreta, prvi zahtev u zajedničkoj platformi opozicije bi trebalo da bude zahtev za vanredne izbore na svim nivoima, koji će biti održani pre predsedničkih izbora, dok je za kvalitet demokratije u Srbiji najbolje da svi ovi izbori budu u odvojenim terminima.\nMeđu zahtevima je i onaj da nosilac izborne liste na svim nivoima izbora može da bude samo ličnost koja je istovremeno kandidat za narodnog poslanika ili odbornika i koja ima prebivalište na teritoriji izborne jedinice na kojoj se održavaju izbori. Dveri zahtevaju I promenu izbornnog sistema kako bi se omogućilo biračima da mogu da glasaju i za kandidate po imenu i prezimenu u svojim izbornim jedinicama, a ne samo za zatvorene izborne liste.\n„Pošto se osnovni uslovi za slobodne i poštene izbore već znaju i tiču se najviše slobode medija, zabrane funkcionerske kampanje i pritisaka na birače, glavni zajednički zahtev opozicije u budućem dijalogu sa vlašću treba da budu garancije da će ono što se dogovorimo zaista biti i primenjeno“, navode iz Dveri.\nGarancije bi za njih predstavljali ili koministri iz redova opozicije u ključnim ministarstvima za sprovođenje izbornog procesa ili zajednička komisija, sastavljenu od predstavnika vlasti i opozicije koja bi imala sva potrebna ovlašćenja da nadgleda primenu sporazuma između vlasti i opozicije, kao i čitav predizborni i izborni proces.\nIako se uskoro najavljuje nastavak međustranačkog dijaloga o izbornim uslovima, opozicija i dalje nema usaglašenu platformu i uslove. Demokratska stranka, Pokret slobodnih građana, Stranka slobode i pravde i Pokret za preokret odgovorili su na poziv za usaglašavanje jedinstvenog delovanja opozicije koje su im uputile Nova i Socijaldemokratska stranci prosleđujući im svoj predlog plarforme za dijalog, ali su odbili ponuđeni sastanak na tu temu.\nPredsednik Skupštine Srbije Ivica Dačić najavio je da će sledeće nedelje razgovarati s predsednikom Spoljnopolitičkog odbora Evropskog parlamenta Dejvidom Mekalisterom o nastavku, dinamici, temama i učesnicima međustrančkog dijaloga.\n"Razgovor i dijalog treba da bude sa svim strankama jer se ovde razgovara o izbornim uslovima", rekao je Dačić.\nŠefica delegacije Evropskog parlamenta za saradnju sa Srbijom Tanja Fajon izjavila je pre nekoliko dana da je interes EU da dijalog srpske vlasti i opozicije bude što pre nastavljen i da su u zakonodavnom telu Unije zabrinuti jer još nije poznato ko će učestvovati u tim razgovorima.\nDijalog između vlasti i opozicije odvijao se prošle godine, uoči parlamentarnih izbora na Fakultetu političkih nauka prvo uz posredovanje Fondacije za otvoreno društvo, a zatim i uz posredovanje Evropskog parlamenta, a dogovoreno je da bude naastavljeni nakon održavanja izbora koje su broje opozicione partije bojkotovale.


Predlog da se Nacionalni stadion gradi u Surčinu\nIzvor\tEXPRES oktobar 09, 2018\nNacionalni fudbalski stadion trebalo bi da se gradi na teritoriji opštine Surčin, nakon što je Ministarstvo zaštite životne sredine dalo pozitivno mišljenje na stratešku procenu uticaja Prostornog plana posebne namene koje je uradilo Ministarstvo građevinarstva, saobraćaja i infrastrukture.\n"Ministarstvo zaštite životne sredine dalo je pozitivno mišljenje na Predlog odluke o izradi strateške procene uticaja Prostornog plana posebne namene Nacionalnog fudbalskog stadiona. Nosilac izrade izveštaja o strateškoj proceni je Ministarstvo građevinarstva, saobraćaja i infrastrukture. Lokacija predmetnog plana je na teritoriji gradske opštine Surčin", rečeno je Tanjugu u Ministarstvu zaštite životne sredine.\nKako se navodi, Ministarstvo očekuje konačan tekst Izveštaja o strateškoj proceni uticaja na životnu sredinu Ministarstva građevinarstva, saobraćaja i infrastrukture.\nNa ovaj način praktično je napravljen prvi zvanični korak ka izgradnji stadiona na kojem će utakmice igrati reprezentacija Srbije, ali i omogućiti da se Srbija kandiduje za organizaciju najvećih fudbalskih događaja kao što su finale Lige šampiona, Lige Evrope ili Superkup Evrope.\n« Senegal domaćin Olimpijskih igara mladih 2022. Parni valjak savladao Zenit »


Da li su GMO otrov sa odloženim dejstvom? - Poljoprivreda plus\nPrema važećoj zakonskoj regulativi u Srbiji je zabranjena i proizvodnja i promet GMO. Međutim, nezvanično se, do 2020, najavljuje uvođenje dozvole prometa uz jasno obeležavanje, ali ne i proizvodnja GM kultura. Naime, članstvo u Svetskoj trgovinskoj organizaciji i promena zakona o GMO, uslov su za poglavlje 30 - Ekonomski odnosi sa inostranstvom. Nije pri tome samo reč o novim tržištima koja su rezervisana samo za članice, nego i o stabilnosti uslova privređivanja, zaštiti od nelegalnih ekonomskih mera drugih zemalja i dodatnom privlačenju stranih investitora.\nIpak, javnosti u Srbiji je u visokom procentu protiv bilo kakvog upliva GMO-a u oblasti ishrane. Stoga bi državi morala biti od presudne važnosti zdravstvena bezbednost hrane i zdravlje stanovništva, pre nego ekonomski momenti ulaska u STO. Nijedan ekonomski benefit nije vredan rizika ukoliko postoji i najmanja sumnja u bezbednost takve hrane. Svaka druga odluka bila bi “igranje ruskog ruleta“. Samo što bi “metak” bio ispaljen sada a pogodio naše potomke ...\nČet 26 Oktobar, 2017 13:52\nTagovi: gmo otrov odloženim dejstvom


Muzički festival za sva vremena: XXVII generacija slušala o Vudstoku - Studije budućnosti\nMuzički festival za sva vremena: XXVII generacija slušala o Vudstoku\nU utorak, 10. decembra 2019. u učionici Beogradske otvorene škole Petar Peca Popović održao je specijalno predavanje u okviru Studija budućnosti pod nazivom Pola veka od Vudstoka: događaj i posledice.\nStudenti i studentkinje XXVII generacije, ali i alumnisti i alumnistkinje programa, došli su da kroz predavanje i razgovor sa čuvenim rok kritičarem i novinarom obeleže 50-godišnjicu ovog legendarnog festivala rok muzike. Peca Popović je, koristeći arhivske fotografije i anegdote sa festivala, publici približio kako je to izgledao biti na Vudstoku 1969. Dajući kontekst i pozadinu organizacije četvorodnevnog festivala, predavač je istakao da je sama lokacija bila menjana dva puta i da je već prvog dana pojedena sva dopremljena hrana. Kako bi posetioci imali šta da jedu organizaotri su morali da se snalaze. Tako su, između ostalih, žene iz Jevrejskog centra napravile 30.000 sendviča koji su bacani publici iz helikoptera.\nOsvrćući se na uticaj Vudstoka 50 godina kasnije, Peca Popović je naglasio da je to simbol jednog sistema vrednosti, vere u ideale i u mogućnost pozitivne društvene promene kroz muziku. Predavanje je završeno pričom o organizaciji novog festivala 2019. povodom jubileja. Sve novine koje je protok vremena doneo možda najbolje ilustruje podatak da je Santanin honorar za nastup 1969. iznosio 750 dolara, dok su 2019. najskuplje ulaznice za njegov koncert koštale preko 1.700 dolara.


Kevin Hart tužio asistenta, ukrao mu više od milion dolara Prolog\nČovek koji je radio kao asistent popularnog glumca i komičara Kevina Harta, a koji je bio zadužen da obavlja kupovinu umesto njega, tereti se za krađu više od milion dolara.\nDilan Džejson Sajer je, navodno, koristio Hartovu kreditnu karticu na nedozvoljen način od oktobra 2017. godine do februara 2019.\nOptužen je za tešku pljačku, ilegalno posedovanje predmeta i krađu identiteta. Ako bude osuđen po svim tačkama optužnice, mogao bi da dobije čak 25 godina zatvora.\nMelinda Kac, državni tužilac, objasnila je da je Sajer dobio pristup kreditnim karticama legitimnim putem, ali ih je koristio za trošenje “astronomskih suma novca” i kada mu to nije bilo ni rečeno ni dozvoljeno, prenosi BBC.\nKupovao je, između ostalog, Filip Patek satove i Luj Viton torbe, a čak je i na svom Instagram profilu objavljivao fotografije na kojima pozira sa kupljenim predmetima.\nSuđenje mu se nastavlja 17. februara.\nČarli Šin: Gradonačelnik Los Anđelesa zna da se zabavi\nNovi trejler filma 'Plaćenici'


Dodeljena priznanja “Kapija uspeha” za 2020. godinu | Dunav Televizija\nNaslovna Vesti Društvo Dodeljena priznanja “Kapija uspeha” za 2020. godinu\nPrivredna komora Vojvodine, 29. godinu za redom sprovodi akciju promocije i podsticanja kvaliteta usluga u ugostiteljskoj i turističkoj delatnosti Vojvodine. Danas su u Arhivu Vojvodine dodeljene nagrade “Kapija uspeha” za najbolje u ovoj oblasti.\nU Arhivu Vojvodine, u Novom Sadu, danas je održana svečana dodela nagrade “Kapija uspeha”. Priznanja privredne komore vojvodine za kvalitet usluga u ugostiteljskoj i turističkoj delatnosti u 2020. godini. Privredna komora i turistička organizacija Vojvodine su sastavni deo tima koji će zajedno sa pokrajinskim sekretarijatom za privredu i turizam doneti novu strategiju i jasno reći gde želimo da bude turizam na teritoriji AP Vojvodine u narednih 5 godina, kako kaže Nenad Ivanišević, pokrajinski sekretar za privredu i turizam.\nBoško Vučurević, predsednik privredne komore Vojvodine kaže da je veliko zadovoljstvo što se 29. put tradicionalno dodeljuje priznanje za usluge u turizmu i ugostiteljstvu, u ovom teškom trenutku za oblast privrede koja je multidisciplinarna i koja je nosilac mnogih privrednih aktivnosti industrije.\nVučurević dodaje da će Privredna komora kao mesto okupljanja privrednika, kao mesto privrednih zbivanja, dati svoj maksimum da uradi sve ono što je potrebno i moguće da se uslovi poboljšaju. Ana Seč Pinćir ispred Muzeja vojvođanskih Slovaka kaže da je za njih prošla godina bila izuzetno uspešna iako je bilo manje posetioca.\nPriznanje “Kapija uspeha” dodeljuje se najboljima za dostignuti kvalitet usluga u različitim kategorijama ugostiteljsko turističke delatnosti, onima koji na najbolji mogući način predstavljaju multietničku zajednicu Vojvodine i doprinose oblikovanju vojvođanskih turističkih vrednosti.\nPrethodni tekstSava Šumanović jedan od najcenjenijih slikara u svetu\nSledeći tekstPotpisan Memorandum u cilju unapređenja životne sredine


Zagađenje vidljivo i opasno - Radio Luna\nPočetna Slobodno vreme Zdravlje Zagađenje vidljivo i opasno\nVazduh u kategoriji opasnog u sredu i četvrtak. Grad Užice pozvao građane da pokažu odgovornost i doprinesu poboljšanju kvaliteta vazduha.\nOpasan je bio vazduh u Užicu i Sevojnu tokom četvrtka do devet časova u petak, poslednje su objavljeni podaci Zavoda za javno zdravlje Užice.\nIndeks kvaliteta vazduha je iznosio 668. Izračunat je na osnovu koncentracija zagađujućih čestica PM 10 kojih je u tom periodu u vazduhu bilo blizu sedam puta više od dnevno dozvoljenog. Čađ je do pet puta premašivala granične vrednosti.\nOpasno u sredu, nezdravo tokom utorka\nGrađani Užica su tokom srede do četvrtka u devet časova udisali vazduh koji je bio u kategoriji opasnog.\nMerna stanica kod užičke biblioteke zabeležila je u vazduhu 153 mikrograma zagađujućih čestica PM 10 po metru kubnom što je tri puta više od dnevno dozvoljenog.\nZavod za javno zdravlje Užice je objavio da je tokom utorka, do srede ujutru, vazduh bio u kategoriji nezdravog. Indeks kvaliteta vazduha je iznosio 166 zbog povećanih koncentracija suspendovanih čestica PM 10.\nMerna stanica kod Narodne biblioteke je zabeležila da je u tom periodu u vazduhu bilo prisutno 83 mikrograma čestica PM 10 po metru kubnom, što predstavlja prekoračenje dnevno dozvoljene vrednosti(od 50 mikrograma po metru kubnom.) Tokom utorka do 9 sati u sredu, i čađ je u vazduhu čađi bila iznad graničnih vrednosti, ukazuju podaci sa merne stanice na zelenoj pijaci.\nKao nezdrav za osetljivu populaciju je okategorisan kvalitet vazduha kojeg su građani Užica udisali dan ranije, tokom ponedeljka.\nNezdrav vazduh tokom novembra\nTokom prethodnog meseca, najveće aerozagađenje je bilo 27. novembra do narednog jutra, kada je vazduh u Užicu bio u kategoriji opasnog.\nMerna stanica kod užičke biblioteke je tog dana zabeležila da je u vazduhu bilo 175 mikrograma po metru kubnom zagađujućih čestica PM 10, što je tri i po puta više od granične vrednosti. Indeks kvaliteta je iznosio 350, upozoravao je užički Zavod za javno zdravlje i preporučivao da se izbegavaju aktivnosti na otvorenom, smanji fizička aktivnost i provetravanje prostorija ujutru i uveče.\nVrlo nezdravo tokom četiri novembarska dana\nGrađani Užica su 28. novembra udisali vrlo nezdrav vazduh, u kojem je tri puta više bilo skoncentrisano zagađujućih čestica PM 10 od dnevne granične vrednosti. Isto je bilo 26. novembra, prema podacima Zavoda za javno zdravlje Užice. Vazduh je tada bio vrlo nezdrav, indeks kvaliteta 276 zbog blizu tri puta veće koncentracije čestica PM 10(138 µg/m3) od dnevne granične vrednosti. Povećane su bile i koncentracije čađi(izmereno na zelenoj pijaci 124 µg/m3, a granična vrednost je 50).\nDuplo više čestica PM 10 i više od duplo koncentracija čađi od dnevno dozvoljenog bilo je u vazduhu 16. novembra, prema podacima Zavoda za javno zdravlje Užice. Vazduh je i tada bio vrlo nezdrav, indeks kvaliteta 242.\nVrlo nezdravo je bilo u Užicu i tokom 23. novembra do devet sati narednog dana.\nOkarakterisan kao nezdrav vazduh je bio 25. novembra i 15. novembra, prema podacima ZZJZ Užice.\nOstalih novembarskih dana, vazduh u Užicu uglavnom nije prijao deci, starijima i hroničnim bolesnicima jer je bio u kategoriji nezdravog za osetljivu populaciju ili umereno dobrog.\nNa koji je način aerozagađenje uticalo na zdravlje ljudi i da li je bolje u vazduhu ove nego prethodne grejne sezone, predočiće nam iz Zavoda za javno zdravlje Užice odgovarajući na pitanja koje im je Radio Luna uputila pre deset dana.\nKako ove u odnosu na prošlu grejnu sezonu? Foto screenshot Air Užice\nKako da znaš šta udišeš?\nPodaci o kvalitetu vazduha, sa merne stanice u užičkoj Omladinskoj ulici, satno se mogu pratiti na sajtu Agencije za zaštitu životne sredine. Informacije o trenutnom zagađenju u realnom vremenu možete pratiti i na sajtu https://airuzice.com/i https://waqi.info/sr/.\nZavod za javno zdravlje Užice na svom sajtu, sa najmanje danom zakašnjenja, objavljuje dnevne podatke o kvalitetu vazduha u Užicu. Kvalitet vazduha u okviru lokalne mreže prate merne stanice postavljene kod Narodne biblioteke, bolnice u Krčagovu, ambulante i vrtića Maslačak u Sevojnu. Količinu zagađujućih materija u vazduhu beleže i merna mesta u sklopu državne mreže monitoringa- na užičkoj zelenoj pijaci, u vrtiću Poletarac i u Omladinskoj ulici.\nFoto arhiva: Automatska merna stanica u okviru državne mreže monitoringa se nalazi u frekventnoj Omladinskoj ulici, u blizini autobuskog stajališta, ali i kotlarnice Blok Zlatibor, druge po veličini od 14 kotlarnica JKP Gradska toplana, jedine koja za grejanje koristi mazut.\nZagađenje vazduha u Užicu je prisutno decenijama, a meri se oko 30 godina. Poslednjih godina, podaci SEPA ukazuju da je vazduh bio prekomerno zagađen. Prošle godine je vazduh bio u najgoroj, trećoj kategoriji kvaliteta. Na to mesto su ga spustile visoke koncentracije štetnih čestica PM 10 koje su nadmašivale tolerantne vrednosti.\nPrekoračenja prošle godine: PM 10 više od 110 dana bile iznad dnevnih graničnih vrednosti, prema podacima SEPA\nIndividualna ložišta, kojih je u gradu oko 16 000, glavni su zagađivači vazduha tokom grejne sezone. Nije zanemarljiv ni uticaj saobraćaja ni klimatskih uslova u gradu u kotlini.\nFoto screenshot dela Godišnjeg izveštaja o stanju kvaliteta vazduha u Republici Srbiji, Agencije za zaštitu životne sredine za 2019. godinu.\nKako do boljeg vazduha?\nPodsetimo, Užice ima kratkoročni akcioni plan i Plan kvaliteta vazduha za period od 2018. do 2023. godine sa predloženim merama koje smanjuju zagađenje vazduha.\n– U gradu je trenutno na snazi odluka o korišćenju gasa za sve pravne subjekte kojima je Grad osnivač i za sve one kojima je lokalna samouprava pomogla da se priključe na gasifikacionu mrežu, podseća za Radio Lunu i RAM mrežu gradska većnica Nada Jovičić.\nOna apeluje na građane da u periodu pojačanog aerozagađenja ne koriste ugalj, već isključivo suva drva, da pravilno odlažu pepeo, smanje upotrebu automobila.\nI Grad Užice je pozvao danas građane da pokažu odgovornost i doprinesu poboljšanju kvaliteta vazduha.\n– Ukoliko postoji mogućnost, bilo bi dobro da građani koji se greju na ugalj u ovom periodu koriste neki drugi vid ogreva. Neophodno je pravilno odlagati pepeo, a upotrebu motornih vozila svesti na minimum, poručuju iz lokalne samouprave navodeći da je nivo aerozagađenja povećan zbog čestih i naglih promena temperature.\n– S obzirom na najavljene klimatske i temperaturne uslove, ukoliko ne budemo poštovali preporučene mere i ponašali se odgovorno, stanje kvaliteta vazduha može se pogoršavati u narednom periodu, dodaju iz Grada Užica.\nDa se smanji aerozagađenje, uštede energenti i energija, pomažu i mere energetske efikasnosti, ako se primene na objektima. Više od 40 miliona dinara izdvojiće iz budžeta lokalna samouprava naredne godine kako bi pomogla građanima da urade termoizolaciju, zamene stolariju, nabave kotlove na gas i pelet.


Andrej Mlakar 20.01.2013. 11:25h 23:58h\nMinistar Ljajić rekao je povodom uklanjnja spomenika u Preševu da ne očekuje destabilizaciju prilika već da svi spuste loptu i nastave sa rešavanjem osnovnih problema\nBEOGRAD - Uklanjanje spomenika ekstremistima u Preševu je iznuđena odluka države Srbije, izjavio je danas ministar unutrašnje i spoljne trgovine Rasim Ljajić i ocenio da se zbog ove odluke vlade ne očekuje destabilizacija prilika u tom delu Srbije, već da svi "spuste lopte" i nastave s rešavanjem osnovnih problema.\n"Mora da važi zakon u svakom delu teritorije Srbije, mora da funkcioniše pravna država i to jeste jedina poruka koja ovim želi da se pošalje", rekao je Ljajić , povodom uklajnjanja nelegalno podignutog spomenika bivšim pripadnicima takozvane OVPMB u centru Preševa.\nRužić: Odlučan stav države ima preventivno dejstvoUklanjanjem spomenika bivšim pripadnicima OVPMB u Preševu država je pokazala visok nivo ozbiljnosti i odlučan stav koji ima preventivno dejstvo u odnosu na svaku buduću eventualnu pomisao da se provokacijom ugrozi poštovanje Ustava i zakona, izjavio je danas predsednik Izvršnog odbora SPS Branko Ružić.\n"SPS se uvek zalagala za poštovanje Ustava, zakona, prava, ali i obaveza svih nosilaca suvereniteta države Srbije, odnosno njenih građana. Uvereni smo da ovakav rezolutan stav državnih organa ima preventivno dejstvo u odnosu na svaku buduću eventualnu pomisao bilo kog ekstremiste da provokacijom ugrozi poštovanje Ustava i zakona", rekao je Ružić.\nŽelja da se na ovaj način pokuša sa urušavanjem pregovaračkog procesa u vezi sa Kosovom i Metohijom je, kako je istakao, "providna i neće proći, niti će dobiti legitimitet međunarodnih faktora".\nSrbija je, prema njegovim rečima, tim činom pokazala visok nivo ozbiljnosti.\n"Prošlost nije tema kojom se vlada premijera Dačića bavi, već prevashodno boljitak za sve građane u svim sferama društvenog života", napomenuo je Ružić.\nDSS: Uklananje spomenika je rezultat kompromisaPotpredsednik Demokratske stranke Srbije (DŠ) Slobodan Samardžić ocenio je da je današnje uklanjanje spomenika pripadnicima Oslobodilačke vojske Preševa, Bujanovca i Medveđe iz centra Preševa, zapravo, rezultat kompromisa i da će se on uskoro naći na nekom drugom javnom mestu.\n"Spomenici teroristima ne smeju nigde da se nalaze", kazao je Samardžić agenciji Beta. On je naveo da je dobro to što je spomenik pomeren sa trga u Preševu bez nasilja, ali je i ukazao da će Albanci sa juga Srbije postupati onako kao im kažu sunarodnici iz Prištine.\n"Oni su na kratkom lancu u odnosu na Albance iz Prištine i verovatno da ako bi Srbija svoj stav prema Kosovu zategla i postavila neki principijelniji zahtev, sigurno je da bi proradilo ponovo Preševo. Toga ne treba da se bojimo, jer ovako Srbija gubi, ako stalno gleda kako će reagovati Albanci", kazao je Samardžić. Samardžić je ukazao i na povezanost pitanja severa Kosova sa dešavanjima na jugu Srbije.\n"Kada god se otvori pitanje severa Kosova, proradi jug Srbije i sa time naši treba da računaju", kazao je potpredsednik DŠ-a. Nelegalno podignut spomenik bivšim pripadnicima albanske OVPMB u centru Preševa, na jugu Srbije, uklonjen je jutros, a akcija je protekla bez incidenata.\nSrpska napredna stranka pozdravlja uklanjanje spomenika pripadnicima OVPMB u Preševu, rekao je danas potpredsednik Glavnog odbora te stranke Goran Knežević i poručio da će država učiniti sve da situacija u tom gradu ostane mirna.\n"SNS pozdravlja uklanjanje spomenika jer, kao što je rekao predsednik stranke Aleksandar Vučić, s državom nema šale", rekao je Knežević na konferenciji za novinare.\nUpitan kakvu situaciju očekuje posle uklanjanja spomenika, Knežević je rekao da ne očekuje nemire.\n"Država mora da funkcioniše i preduzećemo sve da do toga ne dođe", poručio je Knežević.\nUjedinjeni regioni Srbije pozdravljaju uklanjanje spomenika pripadnicima OVPMB u Preševu, jer građani na celoj teritoriji Srbije moraju da poštuju zakone, izjavila je danas član Predsedništva te stranke Verica Kalanović.\n"URS se od svog nastanka zalaže za jednake šanse građana na celoj teritoriji, pa samim tim i za jednake obaveze. Građani na celoj teritoriji moraju da poštuju zakone", rekla je Kalanović na konverenciji za novinare.Ona je navela da očekuje da u Preševu ima "dovoljno racionalnih i razumnih ljudi da se ovakav događaj ne iskoristi u nacionalističke svrhe, već da svi shvate da je Preševo deo Srbije i da zakoni važe jednako za sve".\nKalanović je dodala da bi isto postupilo i da se neprimereni spomenik podigne i u bilo kom drugom gradu Srbije i podsetila na reakciju države na tablu Aćim efendiji u Novom Pazaru.\n"Preševo treba da se posveti rešavanju nagomilanih ekonomskih problema", zaključila je Kalanović.


Nije Milanovčanin ali je veliki donator Rudnika i Gornjeg Milanovca\nNemalo puta se mogla čuti vest o društvenoj odgovornosti kompanije Roc Rudnik koja se na gornjomilanovačkoj planini Rudnik bavi proizvodnjom i preradom ruda, a jedan od primera je u potpunosti rekonstruisan, opremljen i predat rudničanima na upotrebu Dom kulture, redovno sponzorstvo sportskih, kulturnih i drugih manifestacija, izdavaštvo značajnih publikacija o Rudniku, preduzeli su mnogobrojne akcije na zaštiti prirodnih bogatstava i životne sredine ove planine, novčano pomagali ugrožene u elementarnim nepogodama milanovačke lokalne zajednicu i drugo.\nDanas je potpisan još jedan Ugovor o donaciji kojim će ova firma pomoći opštinu Gornji Milanovac sa donacijom u vrednosti 200.000 dinara za organizaciju proslave Dva veka od podizanja Drugog srpskog ustanka u Takovu u delu infrastukturnog uređenja, programskih aktivnosti, koncerata, izdavaštva, naučno tematskih skupova i sl. U kompaniji kažu da kada su opredeljivali iznos, doprinela je simbolika za 200 godina - 200.000 dinara.\nPredsednik opštine Milisav Mirković se zahvalio vlasniku ove kompanije Darku Vukobratoviću na ovom veoma značajnom i korisnom gestom za našu Opštinu, gde je putem donacije iskazano poverenje i podrška u organizaciji proslave DVA veka od podizanja Drugog srpskog ustanka, čime još jednom pokazana uspešnost i visok stepen društvene odgovornosti ove kompanije.\n- Vaša odluka dobija na još većem značaju samom činjenicom da niste Milanovčanin, ali ste ovim činom kao Srbin doprineli veličanju Takovskog ustanka od velike važnosti za istoriju srpskog naroda, zahvaljujem Vam se u ime svih građana opštine Gornji Milanovac,kao i u svoje lično ime, naglasio je predsednik Mirković vlasniku renomirane firme "Contango" i "Roc Rudnik" Rudnik.\nDonacije kompanije "Roc Rudnik":